**JAVNI RAZPIS ZA SPODBUJANJE ZAGONA IN RAZVOJA DEJAVNOSTI SOCIALNIH PODJETIJ IN ZADRUG NA OBMEJNIH PROBLEMSKIH OBMOČJIH**

**RAZPISNA DOKUMENTACIJA**

**April 2024**

**KAZALO**

[1 PRAVNE PODLAGE 3](#_Toc162360103)

[2 NAZIV IN SEDEŽ ORGANA, KI RAZPISUJE SREDSTVA 3](#_Toc162360104)

[3 NAMEN JAVNEGA RAZPISA 3](#_Toc162360105)

[4 CILJ JAVNEGA RAZPISA 4](#_Toc162360106)

[5 PREDMET JAVNEGA RAZPISA 5](#_Toc162360107)

[5.1 Področja izvajanja projektov javnega razpisa 5](#_Toc162360108)

[6 KAZALNIKI JAVNEGA RAZPISA 6](#_Toc162360109)

[7 PRIJAVITELJI OZIROMA KONČNI PREJEMNIKI JAVNEGA RAZPISA 6](#_Toc162360110)

[8 PREVERJANJE IN DOKAZOVANJE SPLOŠNIH IN POSEBNIH POGOJEV ZA KANDIDIRANJE 7](#_Toc162360111)

[8.1 Pogoji javnega razpisa 7](#_Toc162360112)

[9 SPECIFIČNI POGOJI, KI SE NANAŠAJO NA IZVEDBO POSAMEZNEGA SOFINANCIRANEGA PROJEKTA 11](#_Toc162360113)

[10 FINANCIRANJE 11](#_Toc162360114)

[10.1 Okvirna višina sredstev javnega razpisa 11](#_Toc162360115)

[10.2 Višina zaprošenih sredstev 12](#_Toc162360116)

[10.3 Način dodeljevanja sredstev 12](#_Toc162360117)

[11 DOLOČILA O UPRAVIČENIH STROŠKIH IN ZAHTEVAH SHEM DRŽAVNE POMOČI 12](#_Toc162360118)

[12 UPRAVIČENI STROŠKI JAVNEGA RAZPISA 13](#_Toc162360119)

[12.1 Obvezna uporaba pravil javnega naročanja 14](#_Toc162360120)

[12.2 Stroški plač in povračil stroškov v zvezi z delom (SSE) 15](#_Toc162360121)

[12.3 Stroški storitev zunanjih izvajalcev 15](#_Toc162360122)

[12.4 Stroški informiranja in komuniciranja 17](#_Toc162360123)

[12.5 Stroški nakupa opreme in drugih opredmetenih osnovnih sredstev 18](#_Toc162360124)

[12.6 Posredni stroški v pavšalnem znesku 15 % stroškov plač in povračil stroškov v zvezi z delom 19](#_Toc162360125)

[13 OBDOBJE PORABE DODELJENIH SREDSTEV 19](#_Toc162360126)

[14 POSTOPEK IZBORA PRIJAVITELJEV 19](#_Toc162360127)

[14.1 Rok in način oddaje vloge na javni razpis 20](#_Toc162360128)

[14.2 Število predloženih vlog 20](#_Toc162360129)

[14.3 Odpiranje vlog 21](#_Toc162360130)

[15 POPOLNOST VLOG IN DOPOLNJEVANJE 21](#_Toc162360131)

[16 STROKOVNO OCENJEVANJE POPOLNIH VLOG 21](#_Toc162360132)

[17 MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV 22](#_Toc162360133)

[18 OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI 29](#_Toc162360134)

[19 ZAHTEVE GLEDE INFORMIRANJA IN OBVEŠČANJA 30](#_Toc162360135)

[20 ZAHTEVE GLEDE SPREMLJANJA KAZALNIKOV, CILJEV IN REZULTATOV PROJEKTA 30](#_Toc162360136)

[21 PRAVNO VARSTVO 30](#_Toc162360137)

[22 VAROVANJE OSEBNIH PODATKOV IN POSLOVNA SKRIVNOST 30](#_Toc162360138)

[23 POGOJI ZA SPREMEMBO JAVNEGA RAZPISA 31](#_Toc162360139)

[24 RAZPISNA DOKUMENTACIJA IN DODATNE INFORMACIJE 31](#_Toc162360140)

[25 NAVODILA ZA IZPOLNJEVANJE 32](#_Toc162360141)

[25.1 Seznam prijavnih obrazcev in prilog 32](#_Toc162360142)

## PRAVNE PODLAGE

Pravna podlaga za ta javni razpis so:

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Proračun Republike Slovenije za leto 2024 (Uradni list RS, št. 150/22 in 123/23),
* Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24– ZIPRS2425),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23),
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23- ZZrID-A),
* Zakon o socialnem podjetništvu (Uradni list RS, št. 20/11, 90/14 – ZDU-1I in 13/18),
* Zakon o preprečevanju omejevanja konkurence (Uradni list RS, št. 130/22 in 12/24),
* Sporočilo komisije Evropskemu parlamentu, Svetu, Evropskemu ekonomsko-socialnemu odboru in odboru regij: Ustvarjanje gospodarstva po meri ljudi: akcijski načrt za socialno gospodarstvo (9.12.2021, COM(2021) 778 final),
* Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22),
* Programu razvojnih spodbud za obmejna problemska območja v obdobju 2021–2025 (št. 30301-1/2022/3, z dne 10. 2. 2022),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredba Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023) z vsemi spremembami,
* Shema de minimis pomoči »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, 6. 3. 2024, v nadaljevanju: shema de minimis),
* Programom ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024–2030 z dne 5. 3. 2024 z vsemi spremembami.

## NAZIV IN SEDEŽ ORGANA, KI RAZPISUJE SREDSTVA

Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo). Ministrstvo nastopa pri izvedbi tega javnega razpisa v vlogi nosilnega organa in izvajalca javnega razpisa.

## NAMEN JAVNEGA RAZPISA

**Namen** javnega razpisa je spodbujanje zagona in razvoja dejavnosti socialnih podjetji in zadrug, ki rešujejo lokalne izzive prepoznane v Programu razvojnih spodbud za obmejna problemska območja v obdobju 2021–2025 (št. 30301-1/2022/3, z dne 10. 2. 2022, v nadaljevanju: Program)[[1]](#footnote-1) po načelih socialne ekonomije ter imajo sedež v obmejnih problemskih območjih (v nadaljevanju: OPO)[[2]](#footnote-2).

Podprti bodo projekti, ki bodo razvijali gospodarske[[3]](#footnote-3) dejavnosti v skladu z načeli socialne ekonomije ter bodo razvili poslovne modele, ki bodo prispevali k rezultatu projekta, tj. na trgu ponuditi nove, izboljšane storitve oziroma blago, in s tem prispevali k izboljšanju kakovosti bivanja, prometne dostopnosti, dostopnosti do storitev, gospodarskega stanja ali demografskega stanja v OPO. Projekte izvajajo prijavitelji samostojno.

Socialna ekonomija vključno s socialnimi podjetij in zadrugami prispeva k ustvarjanju in ohranjanju kakovostnih delovnih mest, k socialni vključenosti prikrajšanih skupin in njihovemu vključevanju na trg dela ter enakim možnostim za vse, je gibalo trajnostnega gospodarskega in industrijskega razvoja, spodbuja dejavno udeležbo državljanov v družbi, ima pomembno vlogo pri zagotavljanju socialnih storitev ter oživljanju podeželskih in redko poseljenih območij, zato lahko tudi bistveno prispeva k razvojnim ciljem, ki jih opredeljuje Program ter so v tem javnem razpisu opredeljeni kot področja na katerih bodo podprti projekti.

Načela socialne ekonomije[[4]](#footnote-4) so za potrebe tega javnega razpisa povzeta po Akcijskemu načrtu za socialno gospodarstvo[[5]](#footnote-5) Evropske komisije, in sicer so opredeljena kot:

* dajanje prednosti ljudem in socialnemu in/ali okoljskemu namenu pred dobičkom,
* ponovno vlaganje dobička in presežkov v izvajanje dejavnosti v interesu članov/uporabnikov (»skupni interes«) ali širše družbe (»splošni interes«) ter
* demokratično in/ali participativno upravljanje.

## CILJ JAVNEGA RAZPISA

**Cilj** javnega razpisa je podpreti projekte, ki bodo z razvojem ali širitvijo svoje gospodarske dejavnosti v OPO povečali možnosti razvoja socialne ekonomije in zaposlovanja na izbranem območju ter prispevali k izboljšanju kakovosti bivanja, prometne dostopnosti, dostopnosti do storitev, gospodarskega stanja ali demografskega stanja v OPO z usmerjenostjo v trajno izvajanje v projektu razvite storitve oziroma ponudbe na trgu.

Z javnim razpisom bodo finančno podprta socialna podjetja in zadruge, ki bodo s projektnimi aktivnostmi sledile poslovnemu modelu socialne ekonomije usmerjenemu v reševanje družbenih, okoljskih, gospodarskih in drugih problemov v OPO.

V skladu z ZSocP, so splošni cilji javnega razpisa naslednji:

* krepitev sposobnosti subjektov socialne ekonomije za reševanje družbenih, okoljskih, gospodarskih in drugih problemov,
* spodbujanje razvoja družbenih inovacij,
* zagotavljanje dodatne ponudbe blaga in/ali storitev v javnem interesu,
* razvoj novih možnosti zaposlovanja oziroma socialne vključenosti in reintegracije ranljivih ciljnih skupin.

Za doseganje ciljev javnega razpisa priporočamo, da ima prijavitelj ob podpisu pogodbe o sofinanciranju projekta vsaj enega zaposlenega za polni ali polovični delovni čas.

Družbeni učinki so za potrebe tega javnega razpisa opredeljeni kot kratkoročne ali dolgoročne spremembe, ki so (oziroma bodo) posledica izvedenih aktivnosti prijavitelja ter ustvarjajo pozitivno družbeno spremembo na izbranem področju delovanja oziroma širše. Pri oceni družbenih učinkov aktivnosti projekta se upoštevajo tako pozitivni kot negativni vplivi. Za lažje opredeljevanje družbenih učinkov je prijaviteljem na voljo predlog modela za merjenje družbenih učinkov: <https://www.gov.si/teme/socialno-podjetnistvo/>. Družbene učinke lahko prijavitelji merijo s pomočjo modela za merjenje družbenih učinkov ali z drugim mednarodno uveljavljenim ter javno dostopnim modelom za merjenje družbenih učinkov (npr. SRIO - Social Return on Investment), ki ga uporabljajo pri svojem delovanju.

## PREDMET JAVNEGA RAZPISA

**Predmet** javnega razpisa je sofinanciranje predvidoma 10 projektov, ki bodo z razvojem ali širitvijo svoje gospodarske dejavnosti v OPO povečali možnosti razvoja socialne ekonomije in zaposlovanja na izbranem območju ter prispevali k izboljšanju kakovosti bivanja, prometne dostopnosti, dostopnosti do storitev, gospodarskega stanja ali demografskega stanja v OPO s trajnostnim delovanjem socialnega podjetja ali zadruge.

Področja izvajanja projektov (tj. kakovost bivanja, prometna dostopnost, dostopnost do storitev, gospodarsko stanje in demografsko stanje) predstavljajo vsebinske sklope na katerih se projekti lahko izvajajo. Določeni so na osnovi raziskovalne podlage Programa oziroma analize v sklopu projekta z naslovom »Medresorsko usklajeno spodbujanje razvoja v obmejnih problemskih območjih v okviru ciljnega raziskovalnega programa, CRP-2019« (v nadaljevanju: CRP). Raziskovalci so v sklopu CRP opredelili cilje državne intervencije v OPO, pri tem Program vsebuje konkretne ukrepe za naslavljanje omenjenih ciljev. Pričujoči javni razpis je del splošnega cilja Izboljšanje gospodarskega stanja oziroma specifičnega cilja Spodbujanje socialnega podjetništva. Prepoznana vsebinska področja CRP so tista, ki so jih raziskovalci opredelili kot nujna področja intervencije, zato se tudi javni razpis usmerja v njihovo reševanje.

Prijavitelj lahko odda največ eno vlogo na javni razpis. Pri tem v vlogi jasno opredeli na katerem vsebinskem področju kandidira, tudi če projekt naslavlja več od spodaj naštetih vsebinskih področji, v vlogi opredeli enega, tj. tistega na katerem bo učinek predvidenega projekta po pričakovanjih prijavitelja največji.

* 1. Področja izvajanja projektov javnega razpisa

Področja izvajanja projektov po tem razpisu so smiselno opredeljena skladno s cilji in načeli socialnega podjetništva in Programa. V nadaljevanju so podani primeri vsebinskih usmeritev projektov.

1. **Kakovost bivanja**

V to področje spadajo projekti za izboljšanje zdravega življenjskega sloga, duševnega zdravja, enakosti spolov, bivalnega okolja in urejenosti prostora, dostopnosti in vključenosti v družbo za invalide, možnosti za rekreacijo, šport in druge prostočasne aktivnosti, možnosti za kulturno in umetniško udejstvovanje v (lokalni) skupnosti ipd.

1. **Prometna dostopnost**

V to področje spadajo projekti za izboljšanje dostopnosti od kraja bivanja (v OPO) s sredstvi trajnostne mobilnosti, ki vključujejo hojo, kolesarjenje, uporabo javnega potniškega prometa in alternativne oblike mobilnosti ter zagotavljajo učinkovito in enakopravno dostopnost za vse prebivalce območja, pri čemer omejujejo uporabo osebnega motornega prometa ter spodbujajo trajnostne potovalne načine v (lokalni) skupnosti.

1. **Dostopnost do storitev**

V to področje spadajo projekti za izboljšanje dostopnosti do storitev kot so zdravstvena oskrba in celostna oskrba, varstvo otrok, kulturne in športne storitve ipd., ki krepijo sodelovanje, solidarnost in prostovoljstvo ter zmanjšujejo tveganje revščine in socialne izključenosti v (lokalni) skupnosti.

1. **Gospodarsko stanje**

V to področje spadajo projekti za spodbujanje trajnostnega in vključujočega gospodarskega razvoja, ki bo omogočal povezovanje različnih deležnikov za prehod v krožno gospodarstvo, spodbujanje (družbenih) inovacij, oblikovanje in uporabo informacijsko-komunikacijskih tehnologij ipd.

1. **Demografsko stanje**

V to področje spadajo projekti za izboljšanje življenjskih pogojev starostnikov, ustvarjanje kakovostnih delovnih mest, ki ustvarjajo višjo dodano vrednost, so okoljsko odgovorna ter zagotavljajo ustrezne pogoje in plačilo ter kakovostno delovno okolje, spodbujanje vključenosti prikrajšanih in podpovprečno zastopanih skupin na trg dela, prilagajanje delovnih mest in organizacije dela demografskim spremembam, olajšanje dostopa mlajšim generacijam do cenovno dostopnih stanovanj ipd.

## KAZALNIKI JAVNEGA RAZPISA

**Kazalniki** javnega razpisa so:

* Število novih storitev ali blaga, ali
* Število izboljšanih storitev ali blaga.

**Nadgrajena ponudba** tj. izboljšana storitev ali blago se po tem javnem razpisu razume kot bistvena izboljšava kakovosti in povečane (dodane) vrednosti za uporabnike oziroma kupce ter neposreden oziroma posreden povečan pozitiven vpliv na reševanje družbenih, okoljskih, gospodarskih in drugih problemov, ki izhajajo iz potreb ciljne skupine (tj. vključenih deležnikov, uporabnikov ali kupcev) ali izzivov vsebinskega sklopa v katerem prijavitelj kandidira na javnem razpisu.

**Nova ponudba** tj. nova storitev ali blago pa se razume kot ponudba, ki jo bo kot rezultat projekta na trgu ponudil prijavitelj in pred tem ni bila dostopna na trgu ter vključuje nove oblikovalske, tehnične, energetske ali druge rešitve za ciljne skupine, uporabnike in/ali kupce oziroma neposredno odgovarja na izzive vsebinskega sklopa v katerem prijavitelj kandidira na javnem razpisu.

Prijavitelj projekta v vlogi jasno in nesporno opredeli, ali bo oblikoval novo ali izboljšano blago ali storitev. Na podlagi te opredelitve v primeru izbora projekta prijavitelja ministrstvo v pogodbi o sofinanciranju projekta opredeli izbrani kazalnik. **Priporoča se, da prijavitelj izbere le enega od obeh navedenih kazalnikov.** Ministrstvo bo preverjalo doseganje izbranega kazalnika najkasneje pri pregledu zadnjega zahtevka za izplačilo.

Izbrane kazalnike, ki so z izborom projekta potrjeni, v teku izvajanja projekta ni mogoče vsebinsko spreminjati. Le v primeru višje sile in utemeljenih razlogov ter ob predhodni potrditvi ministrstva, je mogoče zmanjšati njihov obseg (npr. št. novih produktov ali storitev).

## PRIJAVITELJI OZIROMA KONČNI PREJEMNIKI JAVNEGA RAZPISA

Na javni razpis se skladno s pogoji le-tega lahko prijavijo **registrirana** **socialna podjetja in zadruge, ki delujejo skladno z načeli socialne ekonomije oziroma podjetništva in imajo v ustanovitvenem aktu opredeljen nepridobiten značaj** ter imajo sedež ali poslovno enoto v občinah: Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč in Žetale.

Prijavitelji morajo biti kot pravna oseba **registrirani tudi za opravljanje gospodarske dejavnosti**, in sicer najkasneje na dan oddaje vloge (upošteva se datum registracije na sodišču oziroma pri pristojnem registrskem organu).

Na javni razpis se ne morejo prijaviti prijavitelji, ki so opredeljeni kot podjetja v javni lasti. Za podjetje v javni lasti se štejejo podjetja, kjer ima država ali lokalna skupnost 25 % ali več kot 25 % kapitala ali glasovalnih pravic.

Prijavitelj mora ohraniti sedež ali poslovno enoto in dejavnost podjetja v upravičenem območju še najmanj 3 leta po zadnjem izplačilu sredstev sofinanciranja po tem javnem razpisu. V kolikor bi se ugotovilo, da se projekt ni izvedel v upravičenem območju, ministrstvo odstopi od pogodbe, prijavitelj pa mora vrniti prejeta sredstva v roku 30 (tridesetih) dni od pisnega poziva ministrstva in skladno s tem pozivom, povečana za zakonske zamudne obresti od dneva nakazila sredstev na TRR upravičenca do dneva vračila v proračun Republike Slovenije.

## PREVERJANJE IN DOKAZOVANJE SPLOŠNIH IN POSEBNIH POGOJEV ZA KANDIDIRANJE

Za kandidiranje na javnem razpisu je potrebno oddati vlogo z vso potrebno dokumentacijo v pisni obliki. Vloga prijavitelja mora izpolnjevati vse pogoje javnega razpisa. Ministrstvo bo pogoje preverjalo na podlagi navedb v vlogi in prilogah, v javno dostopnih evidencah ali pa po potrebi zahtevalo dodatne obrazložitve in/ali dokazila s strani prijavitelja. V kolikor dokazila niso predložena v roku, ki ga določi ministrstvo, se šteje, da pogoj ni izpolnjen. Izpolnjevanje pogojev mora izhajati iz vsebine celotne vloge. Če vloga ne bo izpolnjevala vseh pogojev javnega razpisa, se bo s sklepom zavrnila.

Glede izpolnjevanja razpisnih pogojev prijavitelj podpiše izjavo (Obrazec št. 3, ki je del razpisne dokumentacije), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru, da ministrstvo ugotovi, da je prijavitelj v vlogi navajal napačne podatke ali da je podpisal lažno izjavo v obrazcu, vlogo zavrne.

Če se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne bo podpisala, sklep o izboru vloge pa se odpravi.

V primeru, da se neizpolnjevanje pogojev ugotovi po podpisu pogodbe o sofinanciranju projekta, lahko ministrstvo odstopi od pogodbe, pri čemer bo izbrani prijavitelj dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v proračun RS, skladno s pozivom ministrstva.

Za izvedbo postopka obravnave vlog (preverjanje pogojev, ocenjevanje, priprava sklepov itd.) je imenovana strokovna komisija za izvedbo javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija najprej preveri, ali vloga izpolnjuje vse pogoje razpisa. Če ugotovi, da vloga ne izpolnjuje vseh pogojev javnega razpisa, nadaljnjega ocenjevanja po merilih strokovna komisija ne izvede, vloga prijavitelja pa se zaradi neizpolnjevanja pogojev zavrne.

* 1. Pogoji javnega razpisa

Navedene pogoje iz 7.1. točke javnega razpisa prijavitelj dokazuje, kot izhaja iz spodnje preglednice.

Vse navedene pogoje mora prijavitelj izpolnjevati na dan oddaje vloge.

| Zaporedna številka | SPLOŠNI POGOJI ZA PRIJAVITELJE | DOKAZILO IN NAČIN PREVERJANJA |
| --- | --- | --- |
| 1. | Prijavitelj je:   * socialno podjetje, registrirano skladno z določili Zakona o socialnem podjetništvu (Uradni list RS, št. 20/11, 90/14 – ZDU-1I in 13/18) ali * zadruga, registrirana skladno z Zakonom o zadrugah (Uradni list RS, št. 97/09 – uradno prečiščeno besedilo in 121/21). | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES in/ali GVIN in/ali OPSI. |
| 2. | Prijavitelj je nepridobitna pravna oseba in ima v ustanovitvenem aktu določen neprofitni značaj, tj. ni ustanovljen izključno z namenom pridobivanja dobička ali premoženja in presežke prihodkov nad odhodki vlaga v izvajanje (lastne) dejavnosti. | Obrazec št. 3: Izjava prijavitelja o izpolnjevanju in sprejemanju razpisnih pogojev  Priloga št. 6: Kopija veljavnega ustanovitvenega ali drugega temeljnega akta z vsemi spremembami in dopolnitvami.  Izpolnjevanje pogoja preveri tudi ministrstvo v ustanovitvenem aktu priloženem vlogi. |
| 3. | Prijavitelj ni v javni lasti. Za podjetje v javni lasti se štejejo podjetja, kjer ima država ali lokalna skupnost neposredno 25 % ali več kot 25 % kapitala ali glasovalnih pravic. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri tudi ministrstvo v bazi GVIN. |
| 4. | Prijavitelj ima v ustanovitvenem aktu določeno demokratično in/ali participativno upravljanje, tj.   * v primeru članskih organizacij, ne glede na določbe posebnih zakonov, ki urejajo pravni položaj posamezne vrste nepridobitne pravne osebe, člani odločajo po načelu enakopravnosti, torej ima vsak član le po en glas, tudi če je pravna oblika, ki jo je prevzelo podjetje gospodarska družba, pooblastilo članov za odločanje ne temelji samo ali predvsem na njihovem morebitnem kapitalskem deležu in/ali * v primeru ne-članskih organizacij zaposlene, stranke in deležnike, na katere vpliva njihova dejavnost, vključujejo v odločanje (npr. predstavnik zaposlenih v svetu zavoda ali organu upravljanja). | Obrazec št. 3: Izjava prijavitelja o izpolnjevanju in sprejemanju razpisnih pogojev ter kopija ustanovitvenega akta  Izpolnjevanje pogoja preveri tudi ministrstvo v ustanovitvenem aktu priloženem vlogi. |
| 5. | Prijavitelj mora imeti na dan oddaje vloge v Poslovnem registru Slovenije vpisan sedež ali poslovno enoto na obmejnem problemskem področju skladno z Uredbo o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22).. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES. |
| 6. | Prijavitelj na dan oddaje vloge nima neporavnanih zapadlih finančnih obveznosti v višini 50,00 evrov ali več do ministrstva oz. njegovih izvajalskih institucij: Slovenskega podjetniškega sklada, Javne agencije Republike Slovenije za spodbujanje investicij, podjetništva in internacionalizacije, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle pred tem spoznane z izvršilnim naslovom. | Obrazec št. 3: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih. |
| 7. | V obdobju zadnjega leta, šteto za nazaj od dne oddaje vloge, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge);  šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Obrazec št. 3: Izjava prijavitelja o izpolnjevanju in sprejemanju razpisnih pogojev  Obrazec št. 6: Pooblastilo prijavitelja za pridobitev podatkov od Finančne uprave Republike Slovenije  Preverljivo pri Finančni upravi Republike Slovenije (FURS).  V primeru negativnega odgovora FURS se pridobi dodatno pojasnilo prijavitelja in FURS.  Prijavitelj poda ministrstvu pooblastilo, s katerim dovoljuje ministrstvu pridobitev zahtevanih podatkov, med katere spadajo tudi podatki iz davčnega registra, ki se smatrajo kot davčna tajnost. |
| 8. | Prijavitelj ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US, 196/21 – odl. US, 157/22 – odl. US, 35/23 – odl. US, 57/23 – odl. US in 102/23) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23). | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v bazi AJPES |
| 9. | Prijavitelj ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17). | Obrazec št. 3: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih.  Izpolnjevanje pogoja preveri ministrstvo v bazi AJPES |
| 10. | Ni podjetje v težavah skladno z 18. točko 2. člena Uredbe Komisije 651/2014/EU. | Obrazec št. 3: Izjava prijavitelja o izpolnjevanju in sprejemanju razpisnih pogojev  Preverljivo v evidencah ministrstva in izvajalskih organih.  Izpolnjevanje pogoja preveri ministrstvo v bazi AJPES |
| 11. | Glede prijavitelja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri). | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo na spletni strani ERAR (http:14//erar.si/omejitve). |
| 12. | Prijavitelj ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da prijavitelj naveden pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo na spletni strani  https://ec.europa.eu/competition-policy/state-aid/procedures/recovery-unlawful-aid\_en |
| 13. | Prijavitelj za iste že povrnjene upravičene stroške in aktivnosti, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega sofinanciranja). | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah, tj. preverjanje prejetih državnih pomoči v evidencah MF ter ERAR. |
| 14. | Prijavitelj nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja. |
| 15. | Prijavitelj mora upoštevati pravilo kumulacije državnih pomoči - skupna višina državne pomoči za projekt v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja. |
| 16. | Pomoč, prejeta po pravilu de minimis, se ne sme kumulirati z državno pomočjo v zvezi z istimi upravičenimi stroški, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v Uredbi Komisije 651/2014/EU ali sklepu Komisije. Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi Uredbe Komisije 651/2014/EU ali sklepa Komisije. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja. |
| 17. | Prijavitelj ne sme imeti registrirane glavne dejavnosti na sledečih sektorjih:  a) ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,  b) primarna proizvodnja kmetijskih proizvodov,  c) sektor premogovništva za lažje zaprtje nekonkurenčnih premogovnikov, kakor jo zajema Sklep Sveta 2010/787/EU z dne 10. decembra 2010 (UL L št. 336 z dne 21. 12. 2010, str. 24). | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v dostopnih evidencah in iz vloge prijavitelja. |
| 18. | Skupni znesek pomoči, dodeljen enotnemu podjetju, ne sme preseči 300.000,00 EUR de minimis pomoči v katerem koli obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči de minimis se upošteva tudi predvideno sofinanciranje po tem razpisu). | Obrazec št. 3: Izjava prijavitelja o izpolnjevanju in sprejemanju razpisnih pogojev  Obrazec št. 5: Spisek že odobrenih državnih pomoči oz. pomoči de minimis za prijavitelja.  Izpolnjevanje pogoja preveri ministrstvo v dostopnih evidencah in iz vloge prijavitelja. |
| 19. | Prijavitelj ni prejemnik sredstev (v vlogi izbranega prijavitelja ali projektnega partnerja) na javnem razpisu za spodbujanje zadružništva in socialne ekonomije objavljenem pri ministrstvu v letu 2023. | Obrazec št. 3: Izjava prijavitelja o izpolnjevanju in sprejemanju razpisnih pogojev  Izpolnjevanje pogoja preveri ministrstvo v lastnih evidencah in iz vloge prijavitelja. |

Ministrstvo bo za namen preverjanja izpolnjevanja pogojev od prijavitelja lahko poleg dokazil navedenih v razpisni dokumentaciji za dokazovanje izpolnjevanja pogojev zahtevalo tudi dodatna pojasnila in/ali dokazila ter bo pogoje za kandidiranje preverjalo še na druge načine, v kolikor ti ne bodo nedvoumno preverljivi v javnih evidencah ali vlogi.

Za hitrejšo obravnavo vloge vsak prijavitelj označi relevantne dele akta o ustanovitvi (npr. določbo o participativnemu/demokratičnemu odločanju in nepridobitnosti).

## SPECIFIČNI POGOJI, KI SE NANAŠAJO NA IZVEDBO POSAMEZNEGA SOFINANCIRANEGA PROJEKTA

Ponudba oziroma blago ali storitev, ki bo razvita v okviru potrjenega projekta, **mora biti nova ali bistveno nadgrajena****.** Pri tem mora biti storitev ali blago **dostopno na trgu do oddaje zadnjega zahtevka za izplačilo ter na voljo uporabnikom oziroma kupcem.** Projekti ne smejo vključevati ponudbe, ki bi neupravičeno podvajala že obstoječe rešitve prijavitelja ali drugih subjektov na trgu, kar mora biti razvidno iz vloge na javni razpis. Inovativnost ponudbe bo upoštevana v sklopu ocenjevanja vlog prijaviteljev.

## FINANCIRANJE

* 1. Okvirna višina sredstev javnega razpisa

Predvidena skupna višina sredstev, ki so na razpolago za izvedbo tega javnega razpisa, je 400.000,00 EUR, pri čemer je predvidena razporeditev med leti naslednja:

| SREDSTVA JR | leto 2024 | leto 2025 | SKUPAJ |
| --- | --- | --- | --- |
| PP231648 | 200.000 EUR | 200.000 EUR | 400.000 EUR |
| SKUPAJ | 200.000 EUR | 200.000 EUR | 400.000 EUR |

Ministrstvo si pridržuje pravico, da ne sklene pogodb o sofinanciranju v primeru, da za javni razpis nima zagotovljenih sredstev v proračunu ali da, glede na razpoložljiva proračunska sredstva v posameznem letu, predlaga prilagoditev dinamike izplačil ali spremembo višine sofinanciranja.

Pravice porabe so na razpolago na proračunski postavki PP231648 – socialno podjetništvo, EP 2180-23-0006 v obdobju od leta 2024 do leta 2025.

Izplačila ministrstva so odvisna od razpoložljivosti pravic porabe in proračunskih sredstev za ta namen. Če bi bile ukinjene ali zmanjšane pravice porabe, lahko ministrstvo razveljavi javni razpis in izdane sklepe o izboru, ali pa spremeni pogodbeno vrednost oziroma dinamiko izplačil. Če se izbrani prijavitelj ne strinja s predlogom spremembe, se šteje, da odstopa od vloge oziroma od pogodbe.

Dinamika sofinanciranja posamezne podprte investicije bo določena s pogodbo o sofinanciranju v odvisnosti od finančnega načrta izvajanja investicije in od razpoložljivih pravic porabe oz. proračunskih sredstev. Način morebitnega spreminjanja pogodbene dinamike sofinanciranja se določi s pogodbo o sofinanciranju.

Ministrstvo si pridržuje pravico, da javni razpis kadarkoli do izdaje sklepov o (ne)izboru razveljavi, kar bo objavljeno v Uradnem listu Republike Slovenije.

* 1. Višina zaprošenih sredstev

Ministrstvo bo v okviru javnega razpisa posamezno vlogo oziroma projekt sofinanciralo v skupni višini do največ 40.000,00 EUR (brez DDV), najnižja skupna vrednost projekta, ki ga bo ministrstvo sofinanciralo pa je 20.000,00 EUR (brez DDV).

* 1. Način dodeljevanja sredstev

V okviru predmetnega javnega razpisa bodo izbrani projekti sofinancirani za obdobje od najmanj 12 do največ 16 mesecev.

V skladu s pravili zakonodaje s področja javnih financ se bo sofinanciranje projektov izvajalo po principu povračil za že nastale in plačane, skladno z razpisom upravičene stroške.

## DOLOČILA O UPRAVIČENIH STROŠKIH IN ZAHTEVAH SHEM DRŽAVNE POMOČI

Izvajanje sofinanciranih projektov po tem javnem razpisu bo v celoti potekala na osnovi priglašene sheme de minimis.

V zvezi s pomočjo de minimis velja omejitev višine pomoči, kar pomeni, da skupni znesek pomoči, dodeljen enotnemu podjetju na podlagi pravila de minimis, ne sme presegati 300.000,00 EUR v kateremkoli obdobju zadnjih treh poslovnih let (leto odobritve zaprošene pomoči po tem javnem razpisu se upošteva v to obdobje). Skladno z Uredbo Komisije št 2023/2831 se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

* eno podjetje ima večino glasovalnih pravic delničarjev ali družbenikov drugega podjetja,
* eno podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* pogodba med podjetjema ali določba v njuni družbeni pogodbi ali statutu daje pravico enemu podjetju, da izvršuje prevladujoč vpliv na drugo podjetje,
* eno podjetje, ki je delničar ali družbenik drugega podjetja, na podlagi dogovora samo nadzoruje večino glasovalnih pravic,
* podjetja, ki so v katerem koli razmerju iz prejšnjih alinej preko enega ali več drugih podjetij, so prav tako »enotno« podjetje.

V kolikor bi z zaprošenim zneskom sofinanciranja prijavitelj presegel dovoljeno višino sredstev po shemi de minimis iz prvega odstavka te točke, se vloga prijavitelja ne zavrne, temveč se prijavitelja pozove k opredelitvi, ali lahko razliko v sredstvih zagotovi sam. V kolikor prijavitelj tako zagotovilo poda, se mu za sofinanciranje po shemi de minimis lahko dodelijo sredstva v znesku, ki ga glede na omejitev še lahko prejme. V kolikor prijavitelj takega zagotovila ne poda, se vloga zavrne. Če zaradi znižanja višine zaprošenih sredstev pride do neizpolnjevanja katerega koli pogoja javnega razpisa, se vloga zavrne.

Pomoč se ne sme kumulirati s pomočjo v zvezi z istimi upravičenimi stroški ali pomočjo za isti ukrep za financiranje tveganja, če bi se s takšno kumulacijo presegla največja dovoljena intenzivnost pomoči ali znesek pomoči.

Pomoč se lahko kumulira s pomočjo po pravilu de minimis do dovoljene zgornje meje.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo. Pomoč za kritje stroškov sodelovanja na sejmih, študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč ni dovoljena v primerih, kadar je dodelitev pomoči pogojena z obveznostjo, da prejemnik pomoči uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov. Prav tako pomoč ni dovoljena v primerih, ko bi se prejemnikom pomoči omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena, če ima prijavitelj registrirano glavno dejavnost na sledečih izključenih sektorjih:

1. ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,
2. primarna proizvodnja kmetijskih proizvodov,
3. predelava in trženje kmetijskih proizvodov, v primerih:

* kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali
* kadar je pomoč pogojena s tem, da se delno ali v celoti prenese na primarne proizvajalce.

Med primarno kmetijsko proizvodnjo spadajo vse dejavnosti iz oddelka 01 (Kmetijska proizvodnja in lov ter z njima povezane storitve naslednje dejavnosti) iz Standardne klasifikacije dejavnosti, razen dejavnosti iz skupine 01.7 (Lovstvo).

## UPRAVIČENI STROŠKI JAVNEGA RAZPISA

V okviru tega javnega razpisa so upravičeni naslednji stroški:

* + stroški plač in povračil stroškov v zvezi z delom (SSE A),
  + stroški storitev zunanjih izvajalcev,
  + stroški informiranja in komuniciranja,
  + nakup opreme,
  + posredni stroški v pavšalnem znesku do 15 % stroškov plač in povračil stroškov v zvezi z delom.

Prijavitelji lahko zaprosijo za sofinanciranje do 100 % upravičenih stroškov projekta. **Davek na dodano vrednost ni upravičen strošek.** Znesek upravičenih stroškov brez DDV je osnova za izračun zneska sofinanciranja.

Potrditev sofinanciranja projekta in vloge na javni razpis s sklepom o izboru ne pomeni tudi predhodne odobritve sofinanciranja posameznih upravičenih stroškov, opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje zahtevka za izplačilo, na način in z dinamiko, kot bo opredeljeno v pogodbi o sofinanciranju projekta, in sicer predvsem ob upoštevanju pravnih podlag, navodil, smernic in drugih relevantnih dokumentov (račun, potrdilo o plačilu, slikovno gradivo, druga dokazila o nakupu opreme/izvedbi aktivnosti…).

Stroški so upravičeni:

* če so neposredno povezani z doseganjem cilja projekta,
* če nastanejo in so bili plačani v obdobju upravičenosti (blago dobavljeno oz. storitev opravljena),
* če se računi glasijo na izbranega prijavitelja,
* če ne presegajo intenzivnosti državnih pomoči določeni v točki 12 razpisne dokumentacije,
* če so podprti z ustreznimi dokazili (tj. listinami, ki se glasijo na izbranega prejemnika v točki 12 razpisne dokumentacije).

Izbrani prijavitelj stroške uveljavlja tako, da do v pogodbi določenega roka odda zahtevek za izplačilo, ki vsebuje:

* zahtevek za izplačilo,
* vmesno oziroma končno poročilo o delu na izvedbenem projektu,
* stroškovnik in celotno finančno konstrukcijo izvedbenega projekta,
* dokazila po posameznih vrstah upravičenih stroškov,
* po potrebi dodatna dokazila (dokazila o doseženih kazalnikih, ciljih in rezultatih oziroma družbenih učinkih, poslovni načrt ipd.).

Poleg dokazil v točki 12 razpisne dokumentacije mora končni prijavitelj ministrstvu posredovati **bistveno nadgrajen ali nov poslovni načrt**. Priporoča se, da se prijavitelji z namenom priprave novega ali nadgrajenega poslovnega načrta, ki jim bo omogočal izboljšane pogoje za zagon ali razvoj gospodarske dejavnosti, vključijo v mentorski ali svetovalni program podpornega okolja za pripravo le-tega, npr. poslužijo se lahko (brezplačnih) storitev SPOT, storitev lokalnih inkubatorjev, tehnoloških parkov, podpornega okolja socialnega podjetništva ipd. Stroški priprave poslovnega načrta niso upravičeni do sofinanciranja, saj so na prijaviteljem dostopne brezplačne storitve v okviru podpornega okolja.

**Poslovni načrt mora končni prejemnik ministrstvu predložiti najkasneje do oddaje zadnjega zahtevka za izplačilo.**

V primeru, da končni prejemnik v določenih rokih ne predloži dokazil o upravičenosti stroškov izvedbenega projekta, lahko ministrstvo odstopi od pogodbe in zahteva vračilo že prejetih sredstev skupaj z zakonskimi zamudnimi obrestmi od dneva prejema sredstev do dneva vračila v proračun Republike Slovenije.

Za vsak strošek, pri katerem ministrstvo ob pregledu zahtevka za izplačilo ne najde neposredne povezave med nastankom stroška in izvedbo izvedbenega projekta, ne glede na to, ali ta dejansko obstaja, ali v primerih nejasnosti/dvoma/negotovosti/suma, lahko ministrstvo od upravičenca zahteva dodatna pojasnila, dodatna dokazila ali izjave (npr. fotografije, izpise, izjave, certifikate ipd.), ki dokazujejo nastanek in obstoj stroška za izvedbo izvedbenega projekta. V primeru, da ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo izvedbenega projekta kot tudi v primeru neupravičenih stroškov, lahko ministrstvo od upravičenca zahteva zmanjšanje vrednosti zahtevka za izplačilo.

Dokazovanje upravičenosti stroškov je na strani izbranega prijavitelja.

Izbrani prijavitelji morajo zagotoviti hrambo in vpogled v dokumentacijo projekta še 10 (deset) let po njegovem zaključku, in sicer za preverjanje izvajanja in upravljanja in revizijske postopke. Izbrani prijavitelji so dolžni na poziv vsa dokazila in dokumentacijo zahtevkov za izplačilo predložiti ministrstvu. V primeru, da ministrstvo ob pregledu dokumentacije po izplačilu ugotovi, da so bili zahtevki za izplačilo nepravilni oziroma v njih navedeni stroški nimajo podlage v dejanskih računovodskih listinah oz. v predloženih dokazilih ali da so bili stroški neupravičeni, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.

* 1. Obvezna uporaba pravil javnega naročanja

Končni prejemniki, ki bodo izvajali projekte v okviru predmetnega javnega razpisa so v skladu z nacionalno zakonodajo zavezani pri svojih aktivnosti spoštovati tudi pravila javnega naročanja, kot jih opredeljuje Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F, v nadaljevanju: ZJN-3).

To pomeni, da mora končni prejemnik ob zahtevku za izplačilo predložiti dokumentacijo, iz katere izhaja, da je upošteval temeljna načela ZJN-3 in določila pogodbe o sofinanciranju projekta.

Temeljna načela javnega naročanja so načelo gospodarnosti, učinkovitosti in uspešnosti, načelo zagotavljanja konkurence med ponudniki, načelo transparentnosti, načelo enakopravne obravnave ponudnikov ter načelo sorazmernosti. Spoštovanje temeljnih načel ZJN-3 pomeni, da se predmet naročila dobi s čim manj sredstvi, ob ustrezni kvaliteti in zadostitvi potreb naročnika.

To se lahko izkaže le na način, da se celoten postopek izbire dokumentira in obrazloži (dokazila o postopku izbire se priloži k zahtevku za izplačilo k dokumentaciji dotičnega računa. V kolikor jih je več, k prvemu priloženemu računu tega izvajalca). Postopek se dokumentira na način, da se zapiše, kako se je preveril trg in/ali so se pridobile primerljive ponudbe. Če se ponudbe niso pridobile, se utemelji razlog, zakaj se niso. Načelo gospodarnosti, učinkovitosti in uspešnosti ne pomeni nujno izbiro najcenejšega ponudnika. Bistveno je, da se upošteva realna/tržna vrednost predmeta naročila. Da se doseže preboj na trgu so pomembni tudi kriteriji kot so kakovost, usposobljenost, doseganje rezultatov ipd.

* 1. Stroški plač in povračil stroškov v zvezi z delom (SSE)

Upravičeni stroški (stroški plač in drugih povračil stroškov v zvezi z delom) v okviru javnega razpisa so določeni kot standardni strošek na enoto (v nadaljevanju SSE), ki vključuje:

* bruto II plače;
* stroške prevoza na delo in prehrane in
* regres.

Višina SSE tako predstavlja stroške dela za zaposlenega, ki bo izvajal delovne naloge povezane z izvajanjem aktivnosti v okviru izbranega projekta na predmetnem javnem razpisu (v nadaljevanju: zaposleni). Zaposleni lahko dela na projektu polni ali krajši delovni čas. **Na letni ravni (tj. 12 mesecev) zaposleni ne smejo preseči 1720 ur, kar je tudi maksimalno število ur, ki ga lahko za določeno leto prejemnik prijavi za posameznega zaposlenega na projektu,** kar vključuje tudi morebitne nadure. V primeru polovičnega delovnega časa se ta obseg sorazmerno zmanjša na 860 ur**.** Omejitev izhaja iz določil 68.a člena Uredbe št. 1303/2013/EU, ki je bila upoštevana pri pripravi metodologije. Metodologija izračuna standardne lestvice stroška na enoto za stroške dela za osebje na projektu je predstavljena v Prilogi št. 7 (tj. Metodologija za izračun standardne lestvice stroška na enoto za stroške plač in povračil stroškov v zvezi z delom za zaposlenega na projektu).

SSE vključuje tudi nadomestila plače v skladu z veljavno zakonodajo, npr. praznik, dopust, boleznine do 30 dni ipd., tj. odsotnosti, ki niso povrnjene iz drugih javnih virov.

**SSE znaša 13,16 EUR/uro za financiranje stroškov plač in povračil stroškov v zvezi z delom zaposlenega na projektu.** Pri tem so do povračila upravičene efektivne ure opravljene na projektu.

V sklopu izvajanja projektnih aktivnosti se lahko pojavijo nepredvidene okoliščine, kot je dolgotrajna bolniška odsotnost, materinski/očetovski dopust, prekinitev delovnega razmerja ipd. V takem primeru se lahko na projekt prerazporedi oziroma zaposli novo osebo, ob predhodnem soglasju ministrstva. Stroški odsotnosti za čas dolgotrajne bolniške odsotnosti oziroma drugih dolgotrajnih odsotnostih, ki so povrnjene iz drugih javnih virov, niso upravičeni do povračila.

Dokazila:

* Pogodba o zaposlitvi IN drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na projektu (ob prvem zahtevku za izplačilo in ko pride do spremembe);
* Mesečno poročilo v okviru katerega je treba poročati po aktivnostih in urah (iz poročila mora biti razviden celoten delovni čas zaposlenega na mesec, vključno z odsotnostmi, saj so do povračila upravičene le efektivne ure).
* Potrdilo FURS o plačanih davkih in prispevkih.
  1. Stroški storitev zunanjih izvajalcev

Stroški zunanjih izvajalcev so upravičeni, če so neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta. Pri tem so upravičeni stroški zunanjih izvajalcev po pogodbi o opravljeni storitvi, avtorski ali podjemi pogodbi oziroma za delo preko študentskega servisa.

Stroški zunanjih izvajalcev (storitve, ki jih zagotavljajo tretje osebe) lahko na primer vključujejo:

* svetovalne storitve (pravno, finančno, trženjsko, ipd. svetovanje, storitve inženiringa);
* študije o izvedljivosti projektov, projektna dokumentacija, nadzor in investicijski inženiring;
* prevajalske storitve, lektoriranje in podobno;
* storitve izobraževanja, mentoriranja in usposabljanja;
* analize, študije in načrti z informacijskega področja;
* storitve izdelave študij, raziskav, vrednotenj, ocen, strokovnih mnenj in poročil;
* stroški najema nepremičnin in opreme, v kolikor so namenjeni neposrednemu izvajanju projekta (izvedba delavnic, usposabljanj ipd., ki so del vsebinskih aktivnosti);
* drugi stroški storitev zunanjih izvajalcev, ki so nujno potrebni za izvedbo projekta in so bili predhodno odobreni v vlogi na javni razpis.

Sklepanje podjemnih in avtorskih pogodb s svojimi zaposlenimi ter z osebami, ki pri izbranemu prijavitelju delujejo kot zakoniti zastopnik, člani organov upravljanja ali nadzora, je neupravičen strošek.

Stroški priprave poslovnega načrta niso upravičeni do sofinanciranja, saj so na prijaviteljem dostopne brezplačne storitve v okviru podpornega okolja.

Strošek storitve zunanjega izvajalca je neupravičen tudi, če je:

* zunanji izvajalec povezana družba po pravilih zakona, ki ureja gospodarske družbe ali
* zakoniti zastopnik izbranega prijavitelja član organa upravljanja ali nadzora ali njegov družinski član:
* udeležen kot zakoniti zastopnik, član organa upravljanja ali nadzora zunanjega izvajalca ali
* neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Dokazila za delo po pogodbi o opravljanju storitev:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Pogodba o opravljanju storitev (le ob prvem uveljavljanju stroškov in morebitni spremembi) oziroma naročilnica,
* Dokazilo o opravljeni storitvi (npr. celotno poročilo o opravljenih storitvah, celotna študija, celotna raziskava, celoten prevod, seznam udeležencev oz. listina prisotnosti ipd.),
* Račun,
* Ključ za izračun upravičene višine stroška, kadar se uveljavlja sorazmerni delež računa,
* Dokazilo o plačilu (izpis iz TRR).

Dokazila za delo po podjemni pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Podjemna pogodba (le ob prvem uveljavljanju stroška in morebitni spremembi),
* Dokazilo o opravljeni storitvi (npr. končen izdelek – izvedena analiza, prevod ipd.),
* Račun ali zahtevek za izplačilo podjemnega dela,
* Obračun podjemnega dela (ali individualni REK-2 obrazec),
* Dokazilo o plačilu podjemnega dela in pripadajočih davkov in prispevkov, vključno z REK-2 obrazcem v primeru množičnega plačila.

Za delo preko študentskega servisa:

* Napotnica študentskega servisa,
* Poročilo o opravljenem delu,
* Račun študentskega servisa,
* Dokazilo o plačilu študentskega dela in pripadajočih davkov in prispevkov.

Za delo po avtorski pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Avtorska pogodba (le ob prvem uveljavljanju stroška in morebitni spremembi),
* Račun ali zahtevek za izplačilo avtorskega honorarja,
* Obračun avtorskega dela (ali individualni REK-2 obrazec),
* Dokazilo o opravljeni storitvi (odvisno od storitve – avtorski izdelek, analiza, študija ipd.),
* Dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila.

Za delavnice, usposabljanja in izobraževanja, ki jih izvaja zunanji izvajalec v sklopu projekta in so namenjene splošni ali strokovni javnosti je za upravičenost stroškov potrebno zagotoviti udeležbo vsaj petih (5) udeležencev, ki niso zaposleni, člani ali prostovoljci pri končnem prejemniku oziroma izvajalcu projekta.

* 1. Stroški informiranja in komuniciranja

Stroški informiranja in komuniciranja so upravičeni, če so neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta, tj. služijo promociji in/ali prodaji nove ali izboljšanje ponudbe (blaga ali storitve) in sledijo sodobnim trendom digitalnega oglaševanja.

Pri tem so upravičeni stroški zunanjih izvajalcev po pogodbi o opravljeni storitvi, avtorski ali podjemi pogodbi oziroma za delo preko študentskega servisa.

Primeri upravičenih stroškov informiranja in komuniciranja:

* stroški organizacije in izvedbe dogodkov,
* stroški izdelave ali nadgradnje spletnih strani, rezervacijskih ali prodajnih platform in aplikacij,
* stroški oglaševalskih storitev in stroški objav,
* stroški svetovanja na področju informiranja in komuniciranja,
* stroški nastopov na sejmih in razstavah,
* drugi stroški informiranja in komuniciranja.

Za stroške informiranja in komuniciranja veljajo enake omejitve glede sklepanja podjemnih in avtorskih pogodb z zaposlenimi ter z osebami, ki pri izbranemu prijavitelju delujejo kot zakoniti zastopnik, člani organov upravljanja ali nadzora ter v primeru povezanosti družb ali drugi oblik povezanosti, kot je to določeno za stroške zunanjih izvajalcev.

Dokazila za delo po pogodbi o opravljanju storitev:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Pogodba o opravljanju storitev (le ob prvem uveljavljanju stroškov in morebitni spremembi) oziroma naročilnica,
* Dokazilo o opravljeni storitvi (npr. celotno poročilo o opravljenih storitvah, celotna študija, celotna raziskava, celoten prevod, seznam udeležencev oz. listina prisotnosti ipd.),
* Račun,
* Ključ za izračun upravičene višine stroška, kadar se uveljavlja sorazmerni delež računa,
* Dokazilo o plačilu (izpis iz TRR).

Dokazila za delo po podjemni pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Podjemna pogodba (le ob prvem uveljavljanju stroška in morebitni spremembi),
* Dokazilo o opravljeni storitvi (npr. končen izdelek – izvedena analiza, prevod ipd.),
* Račun ali zahtevek za izplačilo podjemnega dela,
* Obračun podjemnega dela (ali individualni REK-2 obrazec),
* Dokazilo o plačilu podjemnega dela in pripadajočih davkov in prispevkov, vključno z REK-2 obrazcem v primeru množičnega plačila.

Dokazila za delo preko študentskega servisa:

* Napotnica študentskega servisa,
* Poročilo o opravljenem delu,
* Račun študentskega servisa,
* Dokazilo o plačilu študentskega dela in pripadajočih davkov in prispevkov.

Dokazila za delo po avtorski pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Avtorska pogodba (le ob prvem uveljavljanju stroška in morebitni spremembi),
* Račun ali zahtevek za izplačilo avtorskega honorarja,
* Obračun avtorskega dela (ali individualni REK-2 obrazec),
* Dokazilo o opravljeni storitvi (odvisno od storitve – avtorski izdelek, analiza, študija ipd.),
* Dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila.

Za delavnice, usposabljanja in izobraževanja, ki jih izvaja zunanji izvajalec v sklopu projekta in so namenjene splošni ali strokovni javnosti je za upravičenost stroškov potrebno zagotoviti udeležbo vsaj petih (5) udeležencev, ki niso zaposleni, člani ali prostovoljci pri končnem prejemniku oziroma izvajalcu projekta.

* 1. Stroški nakupa opreme in drugih opredmetenih osnovnih sredstev

Stroški nakupa opreme so upravičeni, če so neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta, tj. služijo oblikovanju nove ali izboljšanje ponudbe (blaga ali storitve) in se računovodsko obravnavajo kot opredmetena osnovna sredstva. V tem primeru je lahko upravičen izdatek polna nabavna cena.

**Stroški nakupa opreme ne sme presegati 40 % vrednosti potrjenega financiranja projekta.**

Oprema, katerega posamična nabavna vrednost po dobaviteljevem obračunu ne presega vrednosti 500,00 EUR, se v skladu s slovenskimi računovodskimi standardi izkazuje skupinsko kot drobni inventar ali kot opredmeteno osnovno sredstvo (npr. računalniki, prenosniki, tablice, mobilni telefoni, ipd.). Če nam osnovno sredstvo služi za opravljanje temeljne poslovne dejavnosti in se bo uporabljalo dlje kot eno leto, ga je potrebno opredeliti kot osnovno sredstvo (npr. računalnik, katerega vrednost je 400,00 EUR).

**Nakup rabljene opreme NI upravičen strošek.** Ne glede na prejšnji odstavek je nakup obnovljene (t.i. refurbished) IKT opreme upravičen strošek pod naslednjimi pogoji:

* za prvotni (izvirni) nakup opreme ni bilo pridobljenih sredstev iz kateregakoli vira javnega vira (ti vključujejo tudi financiranje iz ESI skladov, ETS, NOR/EGP mehanizem, Švicarski prispevek itd.),
* cena obnovljene opreme ne presega cene za novo opremo,
* zagotovljeni so zakonsko predpisani garancijski pogoji oziroma vsaj 1 letno jamstvo.

V primeru nakupa opreme, ki se uporablja kot podpora pri izvajanju operacije, tj. oprema, ki ni izključno povezana z izvajanjem aktivnosti in cilji projekta in ki se ne uporablja 100% samo za namen projekta, se kot upravičeni stroški lahko določijo stroški amortizacije v deležu uporabe za aktivnosti pri izvajanju projekta za obdobje trajanja projekta. Celotni stroški amortizacije so upravičeni, kadar je trajanje projekta enako ali daljše kot amortizacijska doba. Primer za tako opremo je lahko nakup računalnikov, ki jih zaposleni uporabljajo tudi za druge aktivnosti končnega prejemnika, ki niso del projekta.

Upravičeni so tudi stroški uporabe/najema/zakupa in vzdrževanja opreme, če neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta.

Upravičen strošek najema opremeje znesek najema, ki ga najemnik plača najemodajalcu in je dokazan s potrjenim računom ali knjigovodsko listino enake dokazne vrednosti. Končni prejemnik mora dokazati, da je bil najem stroškovno najbolj učinkovit način za uporabo opreme. Če bi bili pri drugem načinu (na primer zakupu opreme) stroški nižji (kar dokazuje končni prejemnik), strošek ni priznan kot upravičen strošek.

Upravičen strošek zakupa (lizinga)je znesek za zakup, ki ga zakupnik plača zakupodajalcu in je dokazan s potrjenim računom ali knjigovodsko listino enake dokazne vrednosti. Zakupnik mora predvsem dokazati, da je bil zakup stroškovno najbolj učinkovit način za uporabo opreme, sicer strošek ni priznan kot upravičen strošek.

**Dokazila:**

* Utemeljitev izbora ponudnika ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN-3 in pogodbo o sofinanciranju, npr. preverba trga, pridobljene ponudbe na trgu ipd.,
* Pogodba ali naročilnica,
* Račun (navedba oznake, tipa opreme, v primeru sestavljenih naprav/proizvodnih linij natančna specifikacija posameznih komponent, ki sestavljajo celoto),
* Dokazilo o dobavi opreme oziroma posamezne komponente v primeru sestavljenih naprav/proizvodnih linij (za dobave iz EU: npr. dobavnica, tovorni list; v kolikor gre za uvoz: npr. dobavnica, enotna upravna listina (EUL), tovorni list),
* Dokazilo, da je kupljena oprema nova (razvidno leto izdelave - garancije, certifikati, tehnične specifikacije, potrdila proizvajalcev) ali dokazilo, da je kupljena IKT oprema obnovljena (refurbished) (garancije, certifikati itd. kot določeno v pogojih za upravičenost stroška),
* Fotografije opreme
* Izpis iz registra osnovnih sredstev oziroma stroškovnega mesta za zadevno opremo,
* Dokazilo o plačilu (izpis iz TRR).
  1. Posredni stroški v pavšalnem znesku 15 % stroškov plač in povračil stroškov v zvezi z delom

Stroški pavšalnega financiranja so stroški, ki nastanejo oziroma so povezani z neposrednimi aktivnostmi sofinanciranega projekta, in sicer v višini 15 % vrednosti stroškov plač in povračil stroškov v zvezi z delom. Posredni stroški so upravičeni v pavšalu, zato se dokazila o njihovem nastanku ne prilagajo zahtevkom za izplačilo.

Dokazila za uveljavljanje posrednih stroškov tako niso potrebna.

## OBDOBJE PORABE DODELJENIH SREDSTEV

Obdobje upravičenosti stroškov in izdatkov se prične z dnem izdaje sklepa o sofinanciranju projekta izbranega na predmetnem javnem razpisu. Z istim dnem se prične tudi rok za izvajanje projekta. Zadnji rok za začetek izvajanja projekta je 3 mesece po podpisu pogodbe. Obdobje upravičenosti stroškov se konča najkasneje v roku 16 mesecev od začetka izvajanja projekta, oziroma najkasneje do 30. 9. 2025. Obdobje upravičenosti izdatkov prijavitelja se konča 24. 10. 2025.

Obdobje upravičenosti javnih izdatkov je od izdaje sklepa o sofinanciranju projekta izbranega na predmetnem javnem razpisu do 31. 12. 2025.

Vsi projekti, izbrani v okviru predmetnega javnega razpisa morajo biti zaključeni najkasneje do 30. 9. 2025, tj. do omenjenega datuma morajo biti zaključene vse aktivnosti projekta predvidene v vlogi prijavitelja.

Izplačila odobrenih sredstev bo ministrstvo vršilo na osnovi zahtevkov za izplačilo v skladu z dinamiko določeno v pogodbi o sofinanciranju. V posameznem proračunskem letu lahko končni prejemnik izstavi največ do tri zahtevke za izplačilo. Rok za zadnji zahtevek v posameznem proračunskem letu se določi v pogodbi o sofinanciranju, pri čemer pa mora biti zadnji zahtevek za sofinanciranje predložen najkasneje do 24. 10. 2025.

Ministrstvo lahko dopusti možnost podaljšanja navedenih obdobij v primeru višje sile ali izrednih okoliščin, ki vplivajo na izvajanje projektov, po preučitvi oddaje vloge za podaljšanje projekta s strani prejemnika sredstev. Pogoji in postopki podaljševanja navedenih obdobij bodo podrobneje določeni v navodilih izbranim prijaviteljem za izvajanje projektov.

## POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

Na javnem razpisu kandidira prijavitelj sam, prav tako sam podpiše pogodbo o sofinanciranju z ministrstvom (Priloga št. 1: Vzorec pogodbe o sofinanciranju).

Prijavitelj je v primeru izbora projekta tudi končni prejemnik sredstev.

Osnova za plačilo sredstev iz prejšnjega odstavka je zahtevek za izplačilo z obveznimi prilogami, kot je določeno v pogodbi o sofinanciranju. Vse neupravičene stroške projekta krije prijavitelj sam.

* 1. Rok in način oddaje vloge na javni razpis

Vloga mora biti pripravljena v slovenskem jeziku, skladno z določili javnega razpisa in razpisne dokumentacije. Stroški priprave vloge in oddaje vloge na predmetni javni razpis niso upravičen strošek. Oddaja vloge pomeni, da se je prijavitelj seznanil z vsebino javnega razpisa in razpisne dokumentacije ter da se z njo strinja. Vlogo lahko podpiše le zakoniti zastopnik ali od njega pooblaščena oseba. Vloga, ki ne bo podpisana s strani zakonitega zastopnika ali od njega pooblaščene osebe, ki priloži neustrezno pooblastilo s strani zakonitega zastopnika, bo kot formalno nepopolna zavržena.

Rok za oddajo vlog na predmetni javni je do vključno **6. 5. 2024.**

Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, ki so določeni v besedilu javnega razpisa in razpisni dokumentaciji. Poleg tega je treba, skupaj z vlogo, na e-nosilcu podatkov (npr. USB ključku) v wordovi oziroma excelovi oziroma pdf ali drugi ustrezni obliki, posredovati tudi izpolnjene spodaj navedene obrazce:

* Obrazec št. 1: Prijavni obrazec,
* Obrazec št. 2: Finančni načrt.

V primeru neskladnosti podatkov v tiskanih in elektronskih obrazcih oziroma prilogah, se upoštevajo tisti v tiskani obliki navedeni v obrazcu št. 1.

Vloge je potrebno vložiti na naslov: Ministrstvo za gospodarstvo, turizem in šport, Kotnikova ulica 5, 1000 Ljubljana. Kot pravočasne bodo upoštevane vloge, ki bodo oddane do roka za oddajo vlog skladno s spodnjimi določbami, tj. do vključno 6. 5. 2024.

Vloga se lahko odda po pošti ali osebno. Če se vloga pošlje priporočeno po pošti, se za dan oddaje vloge šteje datum oddaje na pošto (poštni žig). Če se vloga pošlje z navadno pošiljko, se za dan oddaje šteje dan, ko ministrstvo vlogo prejme. Osebno se vloga lahko odda v sprejemni pisarni ministrstva, na lokaciji Kotnikova ulica 5, Ljubljana, od 9.00 do 15.30 (v petek do 14.30), na zadnji dan za oddajo vlog pa do 12. ure.

Merilo za pravočasno prispelo vlogo je poštni žig, odtisnjen na ovojnici, ki za obravnavo ne sme biti kasnejši od datuma roka za predložitev vlog. V primeru, da iz ovojnice ne bo razviden datum na poštnem žigu in v primeru neposredne predložitve vloge na sedežu ministrstva, pa velja datum, vpisan na potrdilu ministrstva o prejemu pošiljke, ki prav tako ne sme biti kasnejši od datuma roka za predložitev vlog.

Kot pravočasne bodo upoštevane vloge, ki bodo, ne glede na način dostave, prispele v vložišče ministrstva najkasneje do roka za oddajo vlog, in sicer na način, **da bo iz pošiljke jasno razviden točen datum in ura oddaje vloge**. V nasprotnem primeru strokovna komisija prepozne vloge ne bo obravnavala in jo bo s sklepom predstojnika ministrstva zavrgla ter neodprto vrnila pošiljatelju.

Vlogo je treba oddati v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – Vloga na Javni razpis za spodbujanje zagona in razvoja dejavnosti socialnih podjetij in zadrug na obmejnih problemskih območjih«.** Za označevanje vloge na ovojnici se uporabi obrazec za označbo vloge *(*Priloga št. 2: Označba vloge*)*, ki je del razpisne dokumentacije. Če prijavitelj ne bo uporabil obrazca za označbo vloge, mora ovojnica vključevati vse elemente, ki so navedeni na obrazcu za označbo vloge. Vloge, ki bodo nepopolno in nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

Oddaja vloge na javni razpis pomeni, da se prijavitelj strinja z vsemi pogoji in določili javnega razpisa, merili za ocenjevanje ter osnutkom pogodbe o sofinanciranju, ki je sestavni del razpisne dokumentacije, zato parafiranega osnutka pogodbe o sofinanciranju ni treba priložiti pri oddaji vloge na javni razpis.

* 1. Število predloženih vlog

V okviru tega javnega razpisa lahko prijavitelj **odda le eno (1) vlogo.** Če bo v okviru istega javnega razpisa predložil več vlog za sofinanciranje bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

* 1. Odpiranje vlog

Odpiranje vlog bo izvedeno v roku osmih (8) dni od izteka roka za oddajo vlog v prostorih Ministrstva za gospodarstvo, turizem in šport, Kotnikova ulica 5, 1000 Ljubljana in praviloma ne bo javno.

Odpirale se bodo samo v roku oddane, izpolnjene in pravilno označene ovojnice, ki vsebujejo vloge, in sicer po vrstnem redu oddaje skladno z načini opredeljevanja pravočasnosti oddaje vlog opredeljenimi v točki 14.1 razpisne dokumentacije. Prepozno oddane, nepravilno izpolnjene ter označene ovojnice bodo zavržene s sklepom predstojnika ministrstva ter zaprte vrnjene pošiljatelju.

## POPOLNOST VLOG IN DOPOLNJEVANJE

Na odpiranju bo strokovna komisija ugotavljala popolnost vlog glede na to, če so bili predloženi vsi zahtevani obrazci in priloge.

Za formalno nepopolno se šteje vloga, ki ne vsebuje vseh prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki na e-nosilcu (USB ključku ipd.) ne vsebuje vseh predpisanih obrazcev v berljivi obliki.

Prijavitelj mora vlogi priložiti v celoti izpolnjene obrazce in obvezne priloge, ki so podrobneje navedene v točki25 razpisne dokumentacije.

Če prijavitelj posluje z žigom, mora žigosati obrazce in priloge. Če z njim ne posluje, na mesta, določena za žig, navede: »Ne poslujemo z žigom«. Prav tako je obvezen podpis odgovorne osebe povsod, kjer je to predvideno. Če obrazci in priloge ne bodo podpisani in žigosani, se bo vloga štela za formalno nepopolno.

V primeru formalno nepopolnih vlog bo strokovna komisija **v roku osmih (8) dni od** zaključka odpiranja vlog prijavitelje pozvala, da vloge dopolnijo. Poziv za dopolnitev vloge bo posredovan s priporočeno pošto na naslov prijavitelja in hkrati po elektronski pošti na elektronski naslov prijavitelja, naveden v prijavnem obrazcu. Od prijavitelja se pričakuje, da bo v tem času dostopen za dvig pošte.

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati oziroma povečati, lahko pa se zaradi očitne računske napake zniža.

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavržene s sklepom predstojnika ministrstva.

## STROKOVNO OCENJEVANJE POPOLNIH VLOG

Strokovna komisija bo opravila pregled popolnosti vlog. Preverila bo izpolnjevanje pogojev za kandidiranje na javni razpis ter v postopek ocenjevanja uvrstila le tiste vloge, ki bodo izpolnjevale vse pogoje javnega razpisa.

Če prijavitelj ne bo izpolnjeval vseh pogojev javnega razpisa, bo vloga zavrnjena in ne bo predmet ocenjevanja na podlagi meril za ocenjevanje.

Vse popolne vloge bosta ločeno ocenila dva člana strokovne komisije na podlagi meril, določenih v poglavju 17 razpisne dokumentacije. Končno oceno vloge bo predstavljalo povprečje posameznih podeljenih ocen obeh ocenjevalcev. Končno oceno vloge oziroma utemeljitve ocen po merilih pripravita ocenjevalca skupaj. Povprečje se bo oblikovalo na podlagi posameznih ocen ocenjevalcev.

V primeru, da se bo ocena celotne vloge enega ocenjevalca bistveno razlikovala od ocene drugega ocenjevalca, tj. za več kot 5 točk, bo vlogo ocenil tretji ocenjevalec. V primeru tretjega ocenjevalca se ocena posameznega merila določi kot povprečje najbližjih dveh ocen treh ocenjevalcev istega merila.

Strokovna komisija lahko od prijaviteljev zahteva tudi dodatna pojasnila oziroma obrazložitve o vsebini vloge. Če pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

Strokovna komisija lahko na podlagi pregleda vloge oceni, da posamezne predlagane aktivnosti v projektu niso upravičene do sofinanciranja in od prijavitelja zahteva prilagoditev izvedbenega načrta ter finančnega načrta projekta.

Strokovna komisija ima pravico do znižanja posameznih postavk v finančnem načrtu, za katere meni, da so ocenjene nerealno in zahteva prilagoditev finančnega načrta prijavitelja. V takem primeru bo poziv za prilagoditev finančnega načrta prijavitelju posredovan po elektronski pošti na elektronski naslov prijavitelja navedenem v Obrazcu št. 1 (tj. Prijavni obrazec)*.* Če prilagoditev finančnega načrta ne bo posredovana v roku in na način, določen v pozivu, ali če se prijavitelj ne bo strinjal s predlogi strokovne komisije, se šteje, da prijavitelj odstopa od vloge. Tudi druge morebitne spremembe finančnega načrta zaradi tehničnih ali očitnih računskih napak prijavitelj lahko posreduje elektronsko.

Če bo prijavitelj v prijavi kot upravičene navedel tudi neupravičene stroške, bo strokovna komisija ustrezno znižala višino sofinanciranja ter prijavitelju predlagala nižjo višino sofinanciranja od prvotno zaprošene. Če se prijavitelj ne bo strinjal s predlogi strokovne komisije, se šteje, da prijavitelj odstopa od vloge.

Ocenjevanje formalno popolnih vlog bo potekalo po vrstnem redu oddaje vlog skladno z načini opredeljevanja pravočasnosti oddaje vlog opredeljenimi v točki 14.1 razpisne dokumentacije.

Na osnovi rezultatov ocenjevanja bo strokovna komisija oblikovala predlog prejemnikov sredstev, ki jih bo predlagala za sofinanciranje.

Prag števila točk, nad katerim bo odobreno sofinanciranje, je 10 točk ali več. V nobenem primeru vloga prijavitelja, ki je pridobila manj kot 10 točk, ne more pridobiti sofinanciranja.

V primeru, da spodnjo mejo za izbor vloge doseže več prijaviteljev kot je na voljo razpisanih sredstev, imajo prednost tisti prijavitelji, ki bodo pridobili več točk pri končni oceni vloge. V primeru enakega števila točk imajo prednost prijavitelji, ki so pridobili več točk pri merilu »Ustreznost idejne zasnova ponudbe tj. v projektu razvite storitve ali blaga«, nato »Ustreznost projekta glede na potrebe ciljne skupine uporabnikov, deležnikov ali kupcev« in nazadnje »Neposreden družbeni učinki«. V primeru, da tudi na ta način ne bo mogoče izbrati najboljšega prijavitelja, bo izbrana tista vloga, ki je bila oddana prej skladno z načini opredeljevanja pravočasnosti oddaje vlog, ki so opredeljeni v točki 14.1 razpisne dokumentacije.

Če skupna vrednost projektov predlaganih prejemnikov sredstev na javnem razpisu ne bo dosegla zneska vseh razpoložljivih sredstev, se lahko ostanek sredstev podeli naslednjemu na lestvici, tudi če sredstva ne zadostujejo za celotno zaprošeno višino sredstev ob pogoju, da se prijavitelj strinja z znižanim zneskom sofinanciranja oziroma lahko ostanek sredstev ostane nerazporejen.

V primeru, da prijavitelj zaradi katerih koli razlogov odstopi od podpisa pogodbe o sofinanciranju oz. pogodbe z njim ni mogoče skleniti v predpisanem roku, se lahko izbere vloga, ki je naslednja prejela najvišje število točk.

## MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV

Strokovna komisija bo formalno popolne ter pravočasno oddane vloge ocenila na podlagi spodaj navedenih meril po naslednji ocenjevalni lestvici.

**OCENJEVALNA LESTVICA**

Strokovna komisija bo pri podeljevanju točk upoštevala naslednjo ocenjevalno lestvico, razen če pri posameznem merilu ni določen drugačen način ocenjevanja:

Podrobnejša razdelitev meril je sledeča:

| Število točk | Ocena |
| --- | --- |
| 2 | Popolnoma ustrezno |
| 1 | Delno ustrezno |
| 0 | Neustrezno |

*OPOMBA: V spodnji tabeli so za lažje razumevanje podani primeri za posamezno merilo, ki pa niso neposredno aplikativni v vloge, saj lahko temeljijo na že obstoječih rešitvah. Neposredna uporaba primerov v vlogi tako ni dovoljena.*

| MERILA | *Najvišje št. točk* |
| --- | --- |
| 1. USTREZNOST PROJEKTA | **Možnih največ 6 točk** |
| * 1. USTREZNOST PROJEKTA - Ustreznost cilja projekta | **Možni največ 2 točki** |
| Projekt s svojim ciljem neposredno rešuje družbeni problem ali izziv na enem izmed petih vsebinskih področji[[6]](#footnote-6), ki jih opredeljuje javni razpis. Pri opredelitvi problema/izziva in njegove rešitve prijavitelj izhaja iz strateških dokumentov oziroma relevantne podlage (strategije, analize ipd.), ki opredeljuje konkretni problem oziroma izziv v lokalnem okolju.  ***Primer neposrednega reševanja izziva ali problema, tj. predlagana dejavnost prijavitelja v sklopu projekta neposredno prispeva k izboljšanju trenutnega stanja. Npr. da prijavitelj kandidira v sklopu kakovost bivanja, v občini oziroma regiji, kjer ima sedež, prepozna konkretno problematiko (ne)urejenosti prostora, navede ali priloži vir/e, ki jo prepoznavajo tj. strategije, (lastne) analize, načrte, poročila ipd.) ter na podlagi tega oblikuje projektno zasnovo, ki problem neposredno naslavlja. Npr. zasnovo javnega medgeneracijskega prostora z didaktičnimi pripomočki, počivalniki in drugimi zunanjimi elementi ter navede načine za aplikacijo rešitev, kot so vključevanje lokalnih mojstrov v izdelavo zunanjega parkovnega pohištva ter konkretizira lastno vlogo pri oblikovanju rešitve in izvajanju storitev oziroma aktivnosti, ki bo pripomogla k povečanju kakovosti bivanja v občini ali regiji za izbrano ciljno skupino.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 2 – popolno ustrezno |
| Projekt s svojim ciljem posredno rešuje družbeni problem ali izziv na enem izmed petih vsebinskih področji, ki jih opredeljuje javni razpis. Pri opredelitvi problema/izziva in njegove rešitve prijavitelj izhaja iz strateških dokumentov oziroma relevantne podlage (strategije, analize ipd.), ki ne opredeljujejo konkretnega problema oziroma izziva v lokalnem okolju.  ***Primer posrednega reševanja izziva ali problema, tj. predlagana dejavnost prijavitelja v sklopu projekta posredno prispeva k izboljšanju trenutnega stanja. Npr. da prijavitelj kandidira v sklopu kakovost bivanja, kot podlago za prepoznavanje problema navaja študije, analize, strategije s področja, ki se ne dotikajo izbrane problematike v občini oziroma regiji, kjer ima sedež. Pri tem ne prepozna konkretne problematike (ne)urejenosti prostora ter oblikuje projektno zasnovo, ki ta problem posredno ali zgolj deloma naslavlja. Npr. predlaga izvedbo javnega posveta o smiselnosti razvoja javnih površin v občini ali regiji ter pri tem ne predlaga konkretnih rešitev ureditve javnih površin ter splošno ali sploh ne opiše načinov, kako bo s projektom prispeval k izboljšanju kakovosti bivanja v občini ali regiji za izbrano ciljno skupino.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 1 – delno ustrezno |
| Projekt s svojim ciljem ne rešuje družbenega problema ali izziva na enem izmed petih vsebinskih področji, ki jih opredeljuje javni razpis. Pri opredelitvi problema/izziva in njegove rešitve prijavitelj ne izhaja iz strateških dokumentov oziroma relevantne podlage (strategije, analize ipd.), ki opredeljujejo konkreten problem oziroma izziv ali so te neustrezne za izbrani problem/izziv v lokalnem okolju.  ***Primer ne-reševanja izziva ali problema, tj. predlagana dejavnost prijavitelja v sklopu projekta ne prispeva k izboljšanju trenutnega stanja. Npr. prijavitelj kandidira v sklopu kakovost bivanja, kot podlago za prepoznavanje problema navaja splošne ocene, ki niso podkrepljene z viri. Pri tem ne prepozna konkretne problematike npr. pomanjkanja javnega prostora ter oblikuje projektno zasnovo, ki je usmerjena v razvoj storitve, ki ni povezana z izboljšanjem bivanjskega okolja. Npr. predlaga izvedbo popisa kmetijskih površin v občini ali regiji ter pri tem ne obrazloži ali bo oziroma kako konkretno bo z novimi evidencami prispeval k izboljšanju kakovosti bivanja v občini ali regiji in oblikovanju javnih površin.***  **Ocenjena bo obrazložitev v Obrazcu št. 1 (prijavni obrazec): Poglavje 3.2.** | 0 – neustrezno |
| * 1. USTREZNOST PROJEKTA - Ustreznost projekta glede na potrebe ciljne skupine uporabnikov, deležnikov ali kupcev | **Možni največ 2 točki** |
| Projekt jasno prepoznava in neposredno opredeljuje ciljno skupino uporabnikov, deležnikov oziroma kupcev v lokalnem okolju, katerim je namenjena nova ali izboljšana ponudba blaga ali storitev. Pri tem izbiro ciljne skupine prijavitelj opredeli na podlagi lastne ali tuje analize.  ***Primer jasno prepoznane in opredeljene ciljne skupine, tj. prijavitelj na podlagi analize, dostopnih podatkov, raziskave trga, strokovne presoje ali drugih virov, ki jih navede ali priloži, jasno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov, opredeli ciljno skupino na podlagi kvalitativne in kvantitativne analize, katera izkazuje, da so starostniki nad 70 let, zaradi neprilagojenih življenjskih pogojev v domačem okolju, to okolje prisiljeni zapustiti, zato prijavitelj s projektom predlaga storitev medgeneracijskega sodelovanja, ki nudi nujno pomoč izbrani skupini, ki lahko na tak način podaljša bivanje v lokalnem (domačem) okolju.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 2 – popolno ustrezno |
| Projekt prepoznava in deloma opredeli ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev v lokalnem okolju. Pri tem izbiro ciljne skupine opredeli na podlagi splošnih virov, ki niso osnovani na podlagi konkretnih analiz oziroma preverljivih in relevantnih virov.  ***Primer splošno prepoznane in opredeljene ciljne skupine, tj. prijavitelj na podlagi nestrukturiranih virov splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov, opredeli ciljno skupino na podlagi javnih objav v medijih oziroma ugotavlja, da ponudba v lokalnem okolju ne obstaja, brez konkretne opredelitve starostne skupine ali konkretnih zaznanih težav te skupine v lokalnem okolju.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 1 – delno ustrezno |
| Projekt ne prepoznava in/ali nejasno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev ali jo opredeli ne oziraje se na potrebe skupin v lokalnem okolju. Pri tem ciljne skupine ne opredeli na podlagi analiz, virov ali drugih dokumentov.  ***Primer ne-prepoznane in/ali ne-opredeljene ciljne skupine, tj. prijavitelj na podlagi splošnih domnev, nepodprtih z relevantnimi viri, splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta in/ali te sploh ne opredeli. Npr. v primeru da prijavitelj kandidira v sklopu kakovost bivanja z namenom izboljšanja življenjskih pogojev starostnikov, opredeli ciljno skupino kot vse zainteresirane uporabnike v občini.***  **Ocenjena bo obrazložitev v Obrazcu št. 1 (prijavni obrazec): Poglavje 3.2.** | 0 – neustrezno |
| * 1. USTREZNOST PROJEKTA - Ustreznost idejne zasnova ponudbe tj. v projektu razvite storitve ali blaga | **Možni največ 2 točki** |
| Projekt poda jasno opredelitev oziroma idejno zasnovo ponudbe blaga ali storitve, ki predstavlja projektni cilj. Pri tem prijavitelj opredeli konkretne lastnosti blaga ali storitve, dodano vrednost za uporabnike oziroma kupce in vpliv ponudbe blaga ali storitve na izbrani družbeni problem ali izziv v lokalnem okolju.  ***Primer jasne opredelitve oziroma idejne zasnove ponudbe, tj. predlagana ponudba je nova ali bistveno izboljšanja od obstoječe, pri tem prijavitelj jasno opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagoditve uporabnikom, design oziroma oblikovanje v kolikor je to relevantno, uporabna vrednost, dostopnost ipd. Npr. v primeru da prijavitelj kandidira v sklopu kakovost bivanja z namenom izboljšanja življenjskih pogojev starostnikov predstavi celostno idejo novega paketa storitev za starostnike na javnih površinah in na domu z vsemi prednostmi za izbrano ciljno skupino uporabnikov in konkretnimi storitvami, ki jih bo ponujal izbrani skupini.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 2 – popolno ustrezno |
| Projekt poda splošno opredelitev oziroma idejno zasnovo ponudbe blaga ali storitve, ki predstavlja projektni cilj. Pri tem prijavitelj podrobneje ne opredeli lastnosti blaga ali storitve oziroma splošno opredeli dodane vrednosti za uporabnike oziroma kupce in vpliv ponudbe na izbrani družbeni problem ali izziv v lokalnem okolju.  ***Primer splošne opredelitve oziroma idejne zasnove ponudbe, tj. predlagana ponudba oziroma blago ali storitev je opredeljena, ni pa mogoče na podlagi vloge prijavitelja nesporno oceniti, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabna vrednost, dostopnost, ipd. Npr. v primeru da prijavitelj kandidira v sklopu kakovost bivanja z namenom izboljšanja življenjskih pogojev starostnikov, predstavi splošno idejo nove spletne platforme za povezovanje deležnikov, ki nudijo prevoze v lokalnem okolju, pri tem pa ne opiše prednosti za izbrano ciljno skupino uporabnikov starejših, niti ne naslovi potreb izbrane ciljne skupine in možnosti uporabe spletne platforme ciljne skupine, ki ni nujno digitalno opolnomočena.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 1 – delno ustrezno |
| Projekt ne poda opredelitve oziroma idejne zasnove ponudbe blaga ali storitve, ki predstavlja projektni cilj oziroma je ta nerazumljiva, nestrukturirana oziroma necelovita. Pri tem prijavitelj ne opredeli lastnosti blaga ali storitve, ne opredeli dodane vrednosti za uporabnike oziroma kupce in vpliva ponudbe na izbrani družbeni problem ali izziv v lokalnem okolju.  ***Primer nejasne opredelitve oziroma idejne zasnove ponudbe, tj. predlagana ponudba oziroma blago ali storitev ni specificirana, pri tem prijavitelj ne opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabnost oziroma uporabna vrednost, cena, dostopnost, ipd. Npr. v primeru da prijavitelj kandidira v sklopu kakovost bivanja z namenom izboljšanja življenjskih pogojev starostnikov predstavi idejo, da bo za starostnike razvil sistem pomoči na domu, vendar te storitve ne opiše ali je opis nerazumljiv oziroma nejasen, ne predstavi prednosti in posebnosti oziroma konkretnih lastnosti ponudbe za izbrano ciljno skupino, niti kako ta vpliva na izboljšanje njihove kakovosti bivanja.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 0 – neustrezno |
| 1. ZASNOVA PROJEKTA | **Možnih največ 6 točk** |
| * 1. ZASNOVA PROJEKTA - Razvoj družbene inovacije | **Možni največ 2 točki** |
| Projekt neposredno vpeljuje družbeno inovacijo, tj. novost ali spremembo (blago/izdelek, proces, storitev, model ipd.). Pri tem ponujena rešitev predstavlja bolj učinkovito, trajnostno in pravično obliko reševanja izbranega družbenega problema oziroma izziva, ki ga rešuje v lokalnem okolju.  ***Primer neposredne vpeljave družbene inovacije, tj. prijavitelj jasno opiše novost ali spremembo, ki jo bo vpeljal v sklopu aktivnosti, kot delovni proces ali v sklopu oblikovanja rezultata projekta tj. ponudbe, pri tem jasno opiše, zakaj je proces ali ponudba bolj učinkovita od obstoječih rešitev dostopnih na trgu, bolj dostopna uporabnikom ali/in kupcem in bolj trajnostna od obstoječe ponudbe. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov predstavi postopek oblikovanja storitve, ki vključuje tako raziskovalce, uporabnike kot ponudnike, ki sooblikujejo novo ponudbo storitev za starostnike na domu, tako ciljna skupina sooblikuje ponudbo, prijavitelj pa z novo organizacijo razvoja storitev prispeva k oblikovanju prilagojenih rešitev.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 2 – popolno ustrezno |
| Projekt ne vpeljuje družbe inovacije, tj. novosti ali spremembe (blago/izdelek, proces, storitev, model ipd.). Pri tem s ponujeno rešitvijo neposredno rešuje izbrani družbeni problem ali izziv v lokalnem okolju.  ***Primer ne-vpeljave družbene inovacije, ki ne glede na to bistveno izboljšuje obstoječe stanje oziroma rešuje izbrani družbeni problem tj. prijavitelj opiše spremembo, ki jo bo vpeljal v sklopu aktivnosti, vendar pri tem uporablja obstoječe preverjene modele proizvodnje, predelave, razvoja. Npr. v primeru da prijavitelj kandidira v sklopu kakovost bivanja z namenom izboljšanja življenjskih pogojev starostnikov uporabi obstoječe mreže in postopke, ki so že vzpostavljeni za prilagoditev prostorov različnim ciljnim skupinam, ki jih nadgradi posebej za potrebe starostnikov, ne glede na to pa s predlagano storitvijo neposredno naslavlja prepoznane potrebe ciljne skupine.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 1 – delno ustrezno |
| Projekt ne vpeljuje družbe inovacije, tj. novosti ali spremembe (blago/izdelek, proces, storitev, model ipd.). Pri tem s ponujeno rešitvijo deloma ali sploh ne rešuje izbranega družbenega problema ali izziva v lokalnem okolju.  ***Primer ne-vpeljave družbene inovacije, ki le deloma ali sploh ne izboljšuje obstoječega stanja oziroma le deloma rešuje izbrani družbeni problem* *tj. prijavitelj ne opiše ali nejasno opiše novost ali spremembo, ki jo bo vpeljal v sklopu aktivnosti, pri tem uporablja obstoječe preverjene modele proizvodnje, predelave, razvoja ter namerava ponuditi rešitve, ki so že dostopne na trgu ne oziraje se na izbrani družbeni problem ali izziv. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov, predlaga oblikovanje nove storitve, vendar ne opredeli postopka razvoja in končne ponudbe oziroma navaja storitve, ki se jih že izvaja ter z načrtovano ponudbo naslavlja splošno javnost izven območja svojega delovanja.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 0 – neustrezno |
| * 1. ZASNOVA PROJEKTA – Ustreznost zasnove projekta | **Možni največ 2 točki** |
| Projekt je zasnovan na način, da si aktivnosti logično sledijo, imajo smiselno opredeljen terminski načrt izvedbe, se vsebinsko dopolnjujejo in so podrobno razdelane ter zagotavljajo trajno delovanje na trgu. Načrtovane aktivnosti, naloge in metode dela sledijo cilju projekta in razvoju oziroma vpeljavi nove ali izboljšanje storitve ali blaga.  ***Primer jasne in ustrezne opredelitve projektnih aktivnosti tj. predlagane načrtovane aktivnosti sledijo logičnemu vsebinskemu načrtu, z namenom doseganja konkretnega cilja projekta oziroma trajnega delovanja na trgu in so jasno opisane. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov prijavitelj načrtuje analizo stanja, ključnih deležnikov ter potreb in na podlagi le-tega najprej pripravi prototip načrtovanega produkta, ki ga nato preizkusi v praksi, opredeli metode izdelave in ključne dobavitelje materialov ter način vpeljave na trg ter trženje izbrani ciljni skupini ter delovanje po zaključku financiranja projekta.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2. in 4.1.*** | 2 – popolno ustrezno |
| Projekt je zasnovan na način, da si aktivnosti mestoma logično sledijo, se vsebinsko deloma dopolnjujejo in so deloma razdelane, terminski načrt ni v celoti skladen s predvidenimi aktivnostmi oziroma ne odraža faz razvoja projekta. Iz vloge prijavitelja ni jasno razvidno, kako bo zagotavljal trajno delovanje na trgu. Načrtovane aktivnosti, naloge in metode dela večinoma sledijo cilju projekta in razvoju oziroma vpeljavi nove ali izboljšanje storitve ali blaga, delovanje po zaključku financiranja je opredeljeno splošno.  ***Primer deloma ustrezne opredelitve projektnih aktivnosti tj. predlagane načrtovane aktivnosti deloma sledijo logičnemu vsebinskemu načrtu, deloma sledijo cilju projekta in so splošno opisane, prav tako zagotavljanje trajnega delovanja na trgu. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov prijavitelj načrtuje izdelavo produkta, za katerega iz vloge ne izhajajo opredeljene potrebe na trgu, povpraševanje in načrt izdelave, prav tako ni konkretno opredeljeno, kako se bo ta zagotavljala po zaključku financiranja ampak navaja zgolj, da se bodo aktivnosti izvajale.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2. in 4.1.*** | 1 – delno ustrezno |
| Projekt je zasnovan na način, da si aktivnosti nelogično sledijo, se vsebinsko ne dopolnjujejo in niso podrobno razdelane, terminski načrt ni smiselno oblikovan in ne omogoča izvedbe aktivnosti oziroma trajnosti projekta. Načrtovane aktivnosti, naloge in metode le deloma ali sploh ne sledijo cilju projekta in razvoju oziroma vpeljavi nove ali izboljšanje storitve ali blaga.  ***Primer neustrezne opredelitve projektnih aktivnosti tj. predlagane načrtovane aktivnosti ne sledijo logičnemu vsebinskemu načrtu, ne sledijo splošnemu cilju projekta in so nejasno opisane. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov prijavitelj načrtuje izdelavo produkta, za katerega ni jasno, kako ga bo proizvedel, kje bo pridobil surovine in ne opredeli metode izdelave ter načina vpeljave na trg ter ne predstavi prednosti produkta za izbrano ciljno skupino ter lastnega delovanja po zaključku financiranja.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2. in 4.1.*** | 0 – neustrezno |
| * 1. ZASNOVA PROJEKTA - Neposreden družbeni učinki | **Možni največ 2 točki** |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek, ta je merljivi in jasno opredeljen.  ***Primer jasne opredelitve ustvarjanja neposrednih družbenih učinkov, tj. prijavitelj jasno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v lokalnem okolju, kar lahko numerično dokaže. Npr. v primeru da prijavitelj kandidira v sklopu kakovost bivanja z namenom izboljšanja življenjskih pogojev starostnikov in načrtuje razvoj storitev celostne oskrbe na domu, s ponudbo lahko neposredno vpliva na kakovost življenja uporabnikov, pri tem opiše katere storitve bo razvil, kako zmanjša stroške namestitve starostnikov zunaj lastnega doma, podaljšuje obdobje njihove samostojnosti in posledično splošnega psihofizičnega počutja, kar dokaže s spremljanjem konkretnih rezultatov s pomočjo ankete.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 2 – popolno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek, ki ni jasno opredeljen, prav tako niso jasno opredeljeni načini njihovega merjenja.  ***Primer nejasne opredelitve ustvarjanja neposrednih družbenih učinkov, tj. prijavitelj nejasno ali splošno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem splošno ali nejasno opredli načine merjenja. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov prijavitelj in načrtuje razvoj storitev za starostnike na domu, pri tem ne opiše katere konkretne storitve bo ponudil, kako bodo te vplive na kakovost življenja uporabnikov ter splošno opiše, da bo učnike meril/spremljal s štetjem storitev na trgu.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 1 – delno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek, vendar ti niso opredeljeni, prav tako niso opredeljeni načini njihovega merjenja.  ***Primer neustrezne opredelitve ustvarjanja neposrednih družbenih učinkov, tj. prijavitelj ne opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem tudi ne opredli načinov merjenja. Npr. da prijavitelj kandidira v sklopu kakovost bivanja z namenom izboljšanja življenjskih pogojev starostnikov in načrtuje razvoj storitev za starostnike, pri tem ne opiše, kako z novo storitvijo vpliva na kakovost življenja uporabnikov ter navede da bo merjenje izvajal, česar nadaljnje ne opredeli.***  ***Ocenjena bo obrazložitev v Obrazcu št. 1 (prijavni obrazec): Poglavje 3.2.*** | 0 – neustrezno |
| 1. FINANČNI NAČRT | **Možnih največ 4 točk** |
| * 1. FINANČNI NAČRT - Skladnost načrtovanih aktivnosti in finančnega načrta | **Možnih največ 2 točki** |
| Finančni načrt vsebuje stroške projekta, ki so v vlogi vsebinsko nesporno opredeljeni in skladni z načrtovanimi aktivnostmi, so nujno potrebni za izvajanje projektnih aktivnosti ter odražajo cilje projekta. Pri tem finančni načrt vključuje navedbe vseh v vlogi predvidenih stroškov, virov financiranja in ne vsebuje računskih napak.  ***Primer jasne opredelitve stroškov, tj. prijavitelj jasno navede načrtovane stroške in njihovo višino ter vire financiranja, ki so potrebni za doseganje končnega cilja projekta. Npr. prijavitelj jasno navede predvideno višino celotnega zneska projekta z lastnim in brez lastnega prispevka, navede višino stroškov po posamezni kategoriji, ki jo predvideva javni razpis z in brez DDV, ter za posamezno aktivnost in/ali vrsto stroškov oceni vrednost na podlagi dostopnih informacij na trgu (npr. cenikov na spletu, ponudb ipd.), ki jih navede v vlogi, pri tem so vsi finančni izdatki v sklopu aktivnosti nujno potrebni, kar izhaja iz načrta aktivnosti, kar se odraža tudi v skupni vrednosti projekta.***  ***Ocenjena bo obrazložitev v Obrazcu št. 1 (prijavni obrazec): Poglavje 4 in Obrazec št. 2: Finančni načrt.*** | 2 – popolno ustrezno |
| Finančni načrt vsebuje stroške projekta, ki jih prijavitelj v vlogi vsebinsko ne utemelji ter so deloma skladni z načrtovanimi aktivnostih, so deloma potrebni ter le deloma odražajo cilje projekta. Pri tem finančni načrt vključuje navedbe vseh v vlogi predvidenih stroškov, vire financiranja vendar vsebuje računske napake.  ***Primer deloma ustrezne opredelitve stroškov, tj. prijavitelj navede načrtovane stroške in njihovo višino, vendar ne predvidi lastnih virov, ne glede na to, da niso vse kategorije stroškov, ki bodo nastale upravičene do povračila. Stroške projekta v vlogi deloma naveže na posamezne kategorije ali aktivnosti. Npr. prijavitelj navede predvideno višino celotnega zneska projekta brez lastnega prispevka, navede višino stroškov po posamezni kategoriji, ki jo predvideva javni razpis z DDV, ter za posamezno aktivnost ali vrsto stroškov pavšalno oceni vrednost ter višine stroškov ne podkrepi s podatki v vlogi ter jih le v manjšem obsegu naveže na posamezno aktivnost, skupna vrednost projekta je nejasno opredeljena.***  ***Ocenjena bo obrazložitev v Obrazcu št. 1 (prijavni obrazec): Poglavje 4 in Obrazec št. 2: Finančni načrt.*** | 1 – delno ustrezno |
| Finančni načrt vsebuje stroške projekta, ki jih prijavitelj v vlogi vsebinsko ne utemelji, so nejasno opredeljeni ter niso povezani s posameznimi aktivnostmi projekta in ne odražajo ciljev projekta. Pri tem finančni načrt ne vključuje navedbe vseh v vlogi predvidenih stroškov, virov financiranja ali vsebuje računske napake.  ***Primer nejasne opredelitve stroškov, tj. prijavitelj navede načrtovane stroške in njihovo višino, vendar ne predvidi lastnih virov, ne glede na to, da niso vse kategorije stroškov, ki bodo nastali upravičene do povračila ter jih ne naveže na posamezne kategorije in/ali aktivnosti. Npr. prijavitelj navede predvideno višino celotnega zneska projekta brez lastnega prispevka, navede višino stroškov po posamezni kategoriji, ki jo predvideva javni razpis z DDV, ter za posamezno vrsto stroškov pavšalno oceni vrednost ter višine stroškov ne podkrepi s podatki v vlogi ter jih ne naveže na posamezno aktivnost, skupna vrednost projekta ni jasno ali sploh ni opredeljena.***  ***Ocenjena bo obrazložitev na Obrazcu št. 1 (prijavni obrazec): Poglavje 4 in Obrazec št. 2: Finančni načrt.*** | 0 – neustrezno |
| * 1. FINANČNI NAČRT - Ustreznost predvidenih stroškov nakupa opreme zunanjih storitev ter stroškov informiranja in komuniciranja | **Možni največ 2 točki** |
| Prijavitelj obrazloži razloge za nakup opreme, zunanjih storitev ter stroškov informiranja in komuniciranja. Opredeljeni stroški so, glede na opisane razloge, nujno potrebni za izvedbo v projektu predvidenih aktivnosti. Pri tem so vsi predvideni stroški realno ocenjeni tako glede količine kot glede cene, kar prijavitelj dokazuje z navedbo preverbe trga, ceniki, predračuni ali drugimi ustreznimi dokazili v vlogi.  ***Primer jasne opredelitve razlogov za nakup opreme, zunanjih storitev*** ***ter stroškov informiranja in komuniciranja, tj. prijavitelj jasno navede katero vrsto opreme in/ali storitve bo v sklopu projekta kupil, jasno opiše zakaj je nujno potrebna za izdelavo končnega izdelka oziroma kako neposredno pripomore k razvoju storitve, ocena vrednosti nakupa je osnovana na realnih in dostopnih podatkih. Npr. prijavitelj jasno navede predvideno višino celotnega zneska nakupa opreme, zunanjih storitev*** ***ter stroškov informiranja in komuniciranja, ga segmentira po posameznih kosih za vsakega navede, kako prispeva k končnemu cilju/izdelku/storitve, navede predvideno potrebno količino, ki jo utemelji ter ceno, ki je preverljiva in realna na osnovi podatkov navedenih v vlogi.***  ***Ocenjena bo obrazložitev na Obrazcu št. 1 (prijavni obrazec): Poglavje 4.2.*** | 2 – popolno ustrezno |
| Prijavitelj splošno obrazloži razloge za nakup opreme, zunanjih storitev ter stroškov informiranja in komuniciranja. Opredeljeni stroški so glede na vsebino celotne vloge potrebni za izvedbo v projektu prevedenih aktivnosti. Pri tem količina in cena predvidenih stroškov nista jasno opredeljeni, preverba trga ali predračuni za načrtovane stroške niso priloženi.  ***Primer nejasne opredelitve razlogov za nakup opreme, zunanjih storitev*** ***ter stroškov informiranja in komuniciranja, tj. prijavitelj nejasno opiše razloge za nakup opreme in/ali storitev, jo ne specificira, sicer opiše, zakaj je nujno potrebna za izdelavo končnega izdelka oziroma kako neposredno pripomore k razvoju storitve, vendar je ocena vrednosti nakupa narejena pavšalno. Npr. prijavitelj navede predvideno višino celotnega zneska nakupa opreme, zunanjih storitev*** ***ter stroškov informiranja in komuniciranja, ga segmentira po posameznih vrstah, vendar ne navede količin ter splošno ali nejasno opiše oziroma nerealno oceni stroške, kako prispeva k končnemu cilju/izdelku/storitvi.***  ***Ocenjena bo obrazložitev na Obrazcu št. 1 (prijavni obrazec): Poglavje 4.2.*** | 1 – delno ustrezno |
| Prijavitelj ne pojasni razlogov za nakup opreme in zunanjih storitev ter stroškov informiranja in komuniciranja, ali iz vloge prijavitelja izhaja, da niso nujno potrebne za izvedbo v projektu predvidenih aktivnosti. Pri oceni posameznih stroškov količina in cena nista opredeljeni, preverba trga za načrtovane stroške ali predračuni niso priloženi.  ***Primer neustrezne opredelitve razlogov za nakup opreme, zunanjih storitev*** ***ter stroškov informiranja in komuniciranja, tj. prijavitelj zelo splošno opiše razloge za nakup opreme in/ali storitev, na način da ni jasno ali se bo 100 % uporabljala na projektu, niti ne pojasni, zakaj je nujno potrebna za izdelavo končnega izdelka oziroma kako neposredno pripomore k razvoju storitve, celotni predvideni znesek nakupa ne odraža količine ali cene posameznega kosa. Npr. prijavitelj navede predvideno višino celotnega zneska nakupa opreme ali storitve, ne navede, kako pripeva k proizvodnji ali razvoju končne ponudbe, ne navede količin, ocenjene vrednosti posameznega kosa, niti ne utemelji, zakaj konkretno se bo uporabljala v projektu.***  ***Prijavitelj prejme 0 točk tudi v primeru, da ne načrtuje stroškov nakupa opreme, zunanjih storitev*** ***ter stroškov informiranja in komuniciranja.***  ***Ocenjena bo obrazložitev na Obrazcu št. 1 (prijavni obrazec): Poglavje 4.2.*** | 0 – neustrezno |
| 1. **DODATNI MERILI** | **Možne največ 4 točke** |
| * 1. STATUS SOCIALNEGA PODEJTJA – čas pridobitve statusa socialnega podjetja | **Možni največ 2 točki** |
| Prijavitelj je pridobil status socialnega podjetja v letu 2024, 2023, 2022, 2021 ali 2020.  **Morebitna dodatna oblika poslovnega subjekta in datum registracije oziroma vpisa dostavka so.p./socialno podjetje je razviden iz AJPES-a.**  *Ocenjena bo navedba, ki izhaja iz AJPES-a.* | 2 – popolno ustrezno |
| Prijavitelj je pridobil status socialnega podjetja pred letom 2020.  **Morebitna dodatna oblika poslovnega subjekta in datum registracije oziroma vpisa dostavka so.p./socialno podjetje je razviden iz AJPES-a.**  *Ocenjena bo navedba, ki izhaja iz AJPES-a.* | 1 – delno ustrezno |
| Prijavitelj nima statusa socialnega podjetja.  ***Morebitna dodatna oblika poslovnega subjekta in datum registracije oziroma vpisa dostavka so.p./socialno podjetje je razviden iz AJPES-a.***  *Ocenjena bo navedba, ki izhaja iz AJPES-a.* | 0 – neustrezno |
| * 1. ŠTEVILO ZAPOSLENIH NA DAN 1. 3. 2024 | **Možni največ 2 točki** |
| Prijavitelj je imel na dan 1. 3. 2024 zaposleni vsaj 2 osebi ali več za polni ali polovični delovni čas.  *Kot dokazilo prijavitelj priloži dokazilo ZZZS glede števila zaposlenih oseb na dan 1. 3. 2024, ministrstvo bo pri ocenjevanju tudi samo preverjalo doseganje merila v uradni evidenci ZZZS.* | 2 – popolno ustrezno |
| Prijavitelj je imel na dan 1. 3. 2024 zaposleno vsaj eno (1) osebo za polni ali polovični delovni čas.  *Kot dokazilo prijavitelj priloži dokazilo ZZZS glede števila zaposlenih oseb na dan 1. 3. 2024,* *ministrstvo bo pri ocenjevanju tudi samo preverjalo doseganje merila v uradni evidenci ZZZS.* | 1 – delno ustrezno |
| Prijavitelj na dan 1. 3. 2024 ni imel zaposlenih oseb.  *Prijavitelju se ne dodelijo dodatne točke v primeru, da ne priloži dokazila ZZZS glede števila zaposlenih oseb na dan 1. 3. 2024,* *ministrstvo bo pri ocenjevanju tudi samo preverjalo doseganje merila v uradni evidenci ZZZS.* | 0 – neustrezno |

Točke po dodatnem merilu se dodelijo prijavitelju le v primeru, da doseže minimalni prag števila točk (10 točk) po merilih (od merila 1 do merila 3).

Največje skupno možno število točk, ki jih je mogoče dodeliti prijavitelju, je 20 točk. Če bo vloga pri merilu 1.1., 2.2. ali pri merilu 3.1 ocenjena z 0 točkami, se bo ta zavrnila in ne bo ocenjena še po preostalih merilih.

## OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva.

Ministrstvo bo prijavitelje o izidu javnega razpisa obvestilo predvidoma v 90-ih dneh po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave.

O odobritvi ali zavrnitvi vlog s sklepom odloči predstojnik ministrstva. Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju (*Priloga št.1: Vzorec pogodbe o sofinanciranju).* V primeru, da se prijavitelj v roku 8 (osmih) dni od prejema poziva za podpis pogodbe o sofinanciranju nanj ne odzove, se šteje, da je umaknil vlogo za pridobitev sredstev.

Varovanje osebnih podatkov in poslovnih skrivnosti bo zagotovljeno v skladu z veljavno zakonodajo.

## ZAHTEVE GLEDE INFORMIRANJA IN OBVEŠČANJA

Prijavitelji so pri izvedbi projektov dolžni informirati in obveščati ciljne javnosti. Pri tem so ob odobritvi in zaključku projekta dolžni objaviti informacijo o tem na svoji spletni strani in/ali družbenih omrežjih.

Izbrani prijavitelj mora najkasneje 14 dni po podpisu pogodbe na svoji spletni strani objaviti informacijo o projektu, ki je predmet sofinanciranja (naziv projekta, celotna vrednost projekta ter znesek sofinanciranja, datum pričetka in zaključka projekta). Navesti mora tudi kratko predstavitev projekta, ki mora vsebovati namen in cilje oziroma kazalnike, ki bodo s projektom doseženi. Ob zaključku projekta se objavijo tudi doseženi rezultati. Pri objavi mora biti na vidnem mestu prikazan logotip ministrstva.

## ZAHTEVE GLEDE SPREMLJANJA KAZALNIKOV, CILJEV IN REZULTATOV PROJEKTA

Izbrani prejemnik bo za namen spremljanja in vrednotenja projekta dolžan spremljati in ministrstvu zagotavljati podatke o doseganju kazalnikov, ciljev in rezultatov projekta.

Doseganje kazalnikov, ciljev in rezultatov bo potrebno spremljati od zaključka projekta oziroma od leta 2026 do leta 2028, pri tem se bodo spremljali konkretni kazalniki, cilji in rezultati opredeljeni v vlogi prijavitelja.

Podatki iz vloge za prijavo na predmetni javni razpis bodo osnova za spremljanje pričakovanih kazalnikov, ciljev in rezultatov ter bodo kot takšni tudi del pogodbe o dodelitvi sredstev.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag za sofinanciranje projektov, ministrstvo lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračun Republike Slovenije.

V primeru, da končni prejemnik ob zaključku projekta ne bo dokazal uresničitev načrtovanih kazalnikov, ciljev in rezultatov v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirane aktivnosti, skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračun Republike Slovenije.

## PRAVNO VARSTVO

Zoper odločitev ministrstva o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana oziroma na zunanjih oddelkih sodišča, glede na sedež tožnika, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Tožba ne zadrži izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranimi prijavitelji.

## VAROVANJE OSEBNIH PODATKOV IN POSLOVNA SKRIVNOST

Varovanje osebnih podatkov, ki jih ministrstvu posredujejo prijavitelji oziroma upravičenci bo zagotovljeno v skladu z veljavno zakonodajo, ki ureja varovanje osebnih podatkov, vključno z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) in Zakonom o varstvu osebnih podatkov (Uradni list RS, št. 163/22).

Več o varstvu osebnih podatkov in zavezah ministrstva je navedeno v Prilogi št. 8 kot delu razpisne dokumentacije.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US, 7/18 in 141/22, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji oziroma prejemniki sredstev, je izvedba javnega razpisa ali javnega poziva, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa ali javnega poziva in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Podatki o sofinanciranih projektih, za katere je tako določeno s predpisi ali, ki so javnega značaja, se bodo objavili. Objavljen bo seznam prejemnikov sredstev, ki bo obsegal navedbo prejemnika, naziv projekta, sedež oziroma poslovna enota prijavitelja in znesek javnih virov financiranja projekta. Objave podatkov o projektu in prejemnikih sredstev bodo izvedene v skladu z ZDIJZ.

Skladno z drugim odstavkom 69. člena Uredbe 2021/1060/EU je potrebno zagotavljati podatke o dejanskih lastnikih končnih prejemnikov, pa tudi podatke o dejanskih lastnikih izvajalca/cev in podizvajalca/cev, kadar je končni prejemnik javni naročnik v skladu z ZJN-3. Dejanski lastniki so opredeljeni v Zakonu o preprečevanju pranja denarja in financiranja terorizma. Kadar je končni prejemnik zavezan k vpisu podatkov v Register dejanskih lastnikov, ki ga vzdržuje in upravlja Agencija Republike Slovenije za javnopravne evidence in storitve (AJPES), se šteje, da so podatki o njihovih dejanskih lastnikih razvidni iz omenjenega registra. Za ostale primere pa bo končni prejemnik s podpisom pogodbe o financiranju zavezan, da na poziv ministrstva in v roku, postavljenem v pozivu, ministrstvu posreduje te podatke. Potrebno je zagotavljati naslednje podatke dejanskih lastnikov: ime, priimek, datum rojstva in ID za DDV oziroma davčno številko.

S prijavo na javni razpis se prijavitelj strinja, da javni uslužbenci z namenom preverjanja vloge in odločitve o sofinanciranju vpogledajo v vlogo ter vključno v tiste njene dele, ki so označeni kot poslovna skrivnost, saj je vpogled v te dele potreben za izdelavo ocene vloge in izpolnjenosti pogojev s strani ministrstva.

## POGOJI ZA SPREMEMBO JAVNEGA RAZPISA

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletni strani ministrstva: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave.

## RAZPISNA DOKUMENTACIJA IN DODATNE INFORMACIJE

Razpisno dokumentacijo lahko zainteresirani prijavitelji v razpisnem roku pridobijo na spletni strani ministrstva: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>.

Za dodatne informacije o javnem razpisu lahko zainteresirani prijavitelji zaprosijo izključno po elektronski pošti na naslovu: [gp.mgts@gov.si](mailto:gp.mgts@gov.si) s pripisom: »Javni razpis za spodbujanje zagona in razvoja dejavnosti socialnih podjetji in zadrug na obmejnih problemskih območjih«

Odgovori na pogosto zastavljena vprašanja v zvezi z razpisom bodo objavljeni na spletni strani ministrstva: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>. Objavljeni odgovori na vprašanja postanejo sestavni del razpisne dokumentacije.

Vprašanja bo možno posredovati najpozneje do **vključno 25. 4. 2024,** zadnji odgovori s strani ministrstva pa bodo objavljeni **najpozneje do 26. 4. 2024.** Če bodo vprašanja posredovana po tem datumu, odgovori nanje ne bodo posredovani.

## NAVODILA ZA IZPOLNJEVANJE

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu izpolniti, podpisati in žigosati. Obrazci in priloge so sestavni del vloge prijavitelja in jih je potrebno priložiti k prijavi po vrstnem redu v skladu s spodnjim seznamom prijavnih obrazcev in prilog.

Priloge, ki niso del razpisne dokumentacije, pridobi oziroma pripravi prijavitelj sam in so prav tako obvezni sestavni del vloge na javni razpis. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s spodnjim seznamom.

Prijavitelje na javni razpis opozarjamo, naj tiste dele vloge, v katerih se nahajajo zaupni podatki, posebej označijo kot poslovno skrivnost. Vsi tisti deli vloge, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »POSLOVNA SKRIVNOST«, v primeru daljše vsebine celotne strani pa se navede »POSLOVNA SKRIVNOST« na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu vloge takoj opazen. V obrazcu št. 1 mora prijavitelj tudi pojasniti, zakaj je določena vsebina vloge označena kot poslovna skrivnost.

* 1. Seznam prijavnih obrazcev in prilog

Popolna vloga vsebuje pravilno in v celoti izpolnjene obrazce št.: 1, 2, 3, 4, 5 ter priloge št. 2, 3, 4 in 5.

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

a) Obrazci, ki so del razpisne dokumentacije (izpolni jih prijavitelj)

* Obrazec št. 1: Prijavni obrazec.
* Obrazec št. 2: Finančni načrt.
* Obrazec št. 3: Izjava prijavitelja o izpolnjevanju in sprejemanju razpisnih pogojev.
* Obrazec št. 4: Spisek že odobrenih državnih pomoči oz. pomoči de minimis.
* Obrazec št. 5: Pooblastilo prijavitelja za pridobitev podatkov od Finančne uprave Republike Slovenije.

b) Prilogi, ki sta del razpisne dokumentacije (izpolni jih prijavitelj)

* Priloga št. 1: Vzorec pogodbe o sofinanciranju (ni potrebno priložiti vlogi na javni razpis).
* Priloga št. 2: Označba vloge.

c) Priloge, ki niso del razpisne dokumentacije in jih morajo prijavitelji priložiti sami

* Priloga št. 3: Kopija dokazila ZZZS glede števila zaposlenih oseb na dan 1. 3. 2024.
* Priloga št. 4: Kopija veljavnega ustanovitvenega ali drugega temeljnega akta z vsemi spremembami in dopolnitvami.
* Priloga št. 5: USB z izpolnjenim Obrazcem št. 1 in Obrazcem št. 2.
* Priloga št. 6: Vzorec vmesnega in končnega poročila.

d) Prilogi, ki sta del razpisne dokumentacije in ju ni potrebno priložiti

* Priloga št. 7: Metodologija za izračun standardne lestvice stroška na enoto za stroške plač in povračil stroškov v zvezi z delom (SSE).
* Priloga št. 8: Varovanje osebnih podatkov in poslovnih skrivnosti.

Ministrstvo za gospodarstvo,

turizem in šport

1. https://www.gov.si/assets/ministrstva/MKRR/DRR/Program-OPO-2022-2025/OPO\_Program\_22-25.pdf [↑](#footnote-ref-1)
2. OPO določa Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22). [↑](#footnote-ref-2)
3. Gospodarska dejavnost je vsaka dejavnost, ki se opravlja proti plačilu na trgu (Zakon o preprečevanju omejevanja konkurence (Uradni list RS, št. 130/22)). [↑](#footnote-ref-3)
4. Izpolnjevanje prvega načela bo zagotovljeno z izbiro enega od predlaganih vsebinskih področji javnega razpisa, izpolnjevanje drug dveh načel pa bo preverjeno v sklopu izpolnjevanja pogojev prijaviteljev javnega razpisa. [↑](#footnote-ref-4)
5. https://eur-lex.europa.eu/legal-content/SL/TXT/?uri=CELEX%3A52021DC0778&qid=1644937802979 [↑](#footnote-ref-5)
6. Vsebinska področja so:

   1. Kakovosti bivanja

   2. Prometna dostopnost

   3. Dostopnost do storitev

   4. Gospodarsko stanje

   5. Demografsko stanje [↑](#footnote-ref-6)